IZIT: Srbija u julu tone u recesiju | SEEbiz.eu\nObjavljeno: 05.06.2014 / 14:53\nBEOGRAD - Nedavne poplave negativno će se odraziti na privredne aktivnosti u zemlji, i već početkom jula može se očekivati da će Srbija ući u recesiju, a inflacija neće ostati u planiranim okvirima usled očekivanog rasta cena hrane i usluga, izjavio je danas saradnik Instituta za tržišna istraživanja (IZIT) Saša Đogović.\n"U maju se očekuje "duboka provalija", a već u julu, na kraju drugog kvartala, imaćemo izvesnu recesiju", rekao je Đogović procenjujući efekte katastrofalnih poplava, čije se analize tek očekuju.\nMada je ocenio da inflacija neće biti problem za održanje makroekonomske stabilnost zemlje, Đogović je na konferenciji za novinare rekao da će na kraju drugog kvartala inflacija biti minimum pet odsto, sa tendencijom daljeg rasta, ukazujući da neće ostati u planiranim okvirima od cectiri plus minus 1,5 odsto.\nNedavne poplave u Srbiji imaće negativne efekte na industrijsku i poljoprivrednu proizvodnju, a samim tim i na pad bruto-domaćeg proizvoda. Zato, dodao je, država mora da preduzme hitne mere, među kojima je i novi stend baj aranžman sa MMF-om u septembru, u kojem bi trebalo da zatražimo podršku za reprogram dugova prema Fondu i prema drugim međunarodnim finansijskim institucijama da bi se predupredio bankrot zemlje, upozorio je Đogović.\nProblem za Srbiju do kraja godine biće rast budžetskog deficita i javnog duga Srbije i zbog toga je važna saradnja sa MMF-om, kako bi se ti dugovi sanirali, kazao je Đogović.\nKomentarišući reformske mere vlade, Đogović je primetio da i nova vlada ekonomsku politiku bazira na državnim podsticajima, što, ocenii je, nije dobro na duži rok i podsetio da država planira i dalje izdvajanje subvencija preduzećima u restruktuiranju, javnim preduzećima, subvencionisanje kamatnih stopa za kredite malim i srednjim preduzećima, za nova zapošljavanja i stranim investitorima.\n"Subvencije mogu biti svojevrsni izduvni ventil da se primenjuju kraći vremenski period, ali neće obezbediti stabilan i dugoročni privredni rast", ukazao je Đogović. Naglasio je da su Srbiji potrebne suštinske sistemske reforme za promenu uslova privređivanja i da su one neodložne.\nPredstavljajući analizu IZIT-a o tekućim privrednim kretanjima, Đogović je naveo da je u maju zabeležen rast prometa u maloprodaji, najviše zahvaljujući poseti gastarbajtera, ali od jula, usled najavljenog smanjenja zarada u javnom sektoru od 10 odsto i uvođenja platnih razreda, imaćemo pad prometa.\nĐogović je napomenio da bez obzira na elementarnu nepogodu, građevinarstvo će imati dosta posla, što će obezbediti njegov robustan rast, kao i industrije građevinskog materijala.\nTagovi: Institut za tržišna istraživanja, IZIT, recesija, Saša Đogović, srpska ekonomija


Otvoren deo Koridora 10 kod Vladičinog Hana (video) - Gradjevinarstvo.rs\n30.11.2015. | Tanjug\nPremijer Srbije Aleksandar Vučić izjavio je da će građani Srbije najkasnije do marta 2017. godine moći auto-putem da putuju od Horgoša do Preševa i od Horgoša do Dimitrovgrada.\n- Od Horgoša do Preševa, od Horgoša do Dimitrovgrada moći ćete svuda da idete auto-putem najkasnije do marta 2017, a pokušaćemo da to bude do kraja sledeće godine – rekao je Vučić na otvaranju deonice auto-puta Vladičin Han-Donji Neradovac na Koridoru 10 kod Vranja u dužini od 26,3 kilometara.\nOcenivši da je danas veliki dan ne samo za građane u Pčinjskom okrugu već i u celoj Srbiji, jer se prvi put posle mnogo godina otvara deonica auto-puta duga 26,3 kilometra i koja je koštala 74 miliona evra, Vučić je istakao da će time jug Srbije biti povezan sa celom Srbijom.\nVučić je zahvalio srpskim graditeljima, koji su danonoćno radili i pokazali da Srbija može da se izgrađuje i da napreduje.\n- Ovaj auto-put je razvojni projekat – rekao je premijer. On se zahvalio „Koridorima Srbije“, „Svetskoj banci“ kao i potpredsednici Vlade i ministarki saobraćaja Zorani Mihajlović na uloženom trudu i naporima da se ovaj projekat završi ovako uspešno. Vučić je zahvalio grčkoj kompaniji „Terna“, izvođaču radova i dodao da su pokazali da imaju reference i za buduće poslove u Srbiji.\nPremijer je naveo i da je u poslednjih godinu dana izgrađeno 316 malih i velikih mostova, a da je plan da se u 2016. otvori više od 500 mostova u Srbiji.\nVerheijen: Dobra infrastruktura ključ ekonomskog razvoja\nŠef kancelarije „Svetske banke“ u Srbiji Toni Verheijen rekao je na otvaranju deonice Koridoa 10 od Vladičinog Hana do Donjih Neradovaca da je ona rezultat višegodišnjeg teškog rada Vlade Srbije, „Koridora Srbije“ i izvođača radova i pokazatelj da takav složeni projekat može da se ostvari i završi blagovremeno i to da bude kvaloitetan.\nOn je istakao da je dobra infrastruktura i povezivanje ključ ekonomskog razvoja i poručio da se nada da će danas otvorena deonica doprineti razvoju kako te opštine tako i Srbije.\nVerheijen je dodao i da je integracija srpske saobraćajne mreže u regionalnu mrežu od ključnog značaja za srpsku ekonomiju i regionalni razvoj, ističući da je Koridor 10 najavažniji koridor u Srbiji koji poboljšava regionalnu povezanost naše zemlje sa svojim susedima.\nPodsetio je da je 2009, kada je počeo projekat, bilo mnogo skepticizma, da su mnogi sumnjali u mogućnost države da ga završi, ali da je današnje puštanje u saobraćaj deonice Vladičin Han-Donji Neradovci pokazatelj da je sve moguće ako postoji naporan rad, dobra volja i posvećenost države.\nPerdikaris: Otvaranje deonice Koridora 10 važno za Srbiju\nGeneralnih tehnički direktor grčke kompanije „Terna“ Jorgos Perdikaris izjavio je da je puštanje u saobraćaj deonice auto-puta Vladičin Han-Donji Neradovac na Koridoru 10 veliki događaj koji je važan kako za taj kraj tako i za celu Srbiju.\n- Uložili smo sve napore da ovaj projekat bude referenca za našu kompaniju, ali da ostane kad odemo odavde, kao bitan infrastrukturni projekat na korišćenje bratskom narodu Srbije – rekao je direktor „Terne“, koja je izvođač radova na toj deonici. On je rekao da je bilo tehničkih i vremenskih, te proceduralnih problema koji su se vremenom pojavljivali, ali da su oni prevaziđeni zahvaljujući zalaganju i razumevanju učesnika.\nPerdikaris je rekao da je siguran da je doprinos kompanije u ovom poslu odlična preporuka za dalju uspešnu saradnju, posebno kako je dodao, imajući u vidu da je izgradnja auto-puta od strateškog interesa svake zemlje koja brine o svom razvoju. On se zahvalio svima i istakao da su Srbija i Grčka naporno radili na okončanju projekta, a posebnu zahvalnost uputio je Ministarstvu građevinarstva, saobraćaja i infrastrukture.\nĐurović: Otvaranje najteže deonice auto-puta veliki uspeh\nDirektor „Koridora Srbije“ Dmitar Đurović izjavio je da je deonica Vladičin Han-Donji Neradovac jedna od najtežih deonica i da je otvaranje autoputa veliki uspeh za sve koji su učestvovali u tom projektu. On je naročito zahvalio premijeru Vučiću, kako kaže, na bezuslovnoj podršci i ne samo na toj, već i svim drugim deonicama na Koridoru 10, koje se grade.\nĐurović je takođe zahvalio i ministarki Zorani Mihajlović koja je, istakao je, imala sluha za prevazilaženje mnogih prepreka i rešavanje problema. On je kazao da na deonici Koridora 10 ka Makedoniji da će biti izgrađeno 89 mostova, kao i dva velika tunela od kojih jedan najduži u Srbiji-tunel Predejane dugačak 1.808 metara.\nĐurović je dodao da je uložen veliki napor u izgradnji ove deonice i da je u nju ugrađeno na hiljade tona građevinskog materijala.\n- Na deonici Vladičih Han-Donji Neradovac izgrađen je auto-put u dužni 26,3km sa 24 mosta, šest nadvožnjaka, i petljom „Vranje“ sa svojim krakovima dužine 1,35km – naveo je on. Takođe, izgrađen je novi alternativni nekomercijalni put koji je paralelan auto-putu u dužini od 19,5km sa 10 mostova.\nGradnja dela Koridora 10 od Vladičinog Hana do Donjeg Neradovca u blizini Vranja, koja je finansirana kreditom „Svetske banke“ u vrednosti 73, 8 miliona evra, podeljena je na tri manje deonice: Vladičin Han-Prevalac u dužini od 10,1km, Prevalac-Suvi Dol u dužini od 9km i Suvi Dol-Donji Neradovac 7,2km. Svakodnevno, na izgradnji je bilo angažovano oko 400 radnika i 150 mašina i kamiona.\nVučić: Put je perfektan, izgleda kao pista\nVučić je rekao da je dolazeći na otvaranje prošao kontrolu, da mu ništa ne nedostaje i primetio da taj deo puta izgleda kao pista.\n- Sada smo došli smo tim auto-putem, i kao pista izgleda – rekao je Vučić odgovarajući na pitanje novinara da li će biti još radova na toj deonici. Naveo je da je kontrolu projekta radila firma „Luj Beržer“ (Louis Berger Group), te da je taj nadzor jako dobar.\nUpitan da li će biti postavljene naplatne rampe i kako će to biti rešeno, premijer je rekao da će biti napravljen zatvoren sistem poput onog na deonici Beograd-Vrbas, a da će vozači putarinu da plaćaju manje, jer će plaćati samo dokle se voze, a ne celu deonicu.


Upravljanje karijernim razvojem zaposlenih u oblasti bezbednosti - Seminarski Diplomski Radovi\nDatum i vreme: 25-09-2021, 06:53 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Menadžment / Upravljanje karijernim razvojem zaposlenih u oblasti bezbednosti\nUpravljanje karijernim razvojem zaposlenih u oblasti bezbednosti\nU ovom radu ćemo se baviti analizom specifičnosti razvoja karijere zaposlenih u oblasti bezbednosti. Pre nego što pokušamo da odgovorimo na pitanje da li je karijera npr. Pripadnika vojske i policije drugačija od drugih po tom pitanju, pružićemo pregled nekih osnovnih pojmova u oblasti upravljanja razvojem karijere. Naime, menadžment ljudskih resursa ili upravljanje ljudskim resursima kako se u domaćoj praksi naziva je deo nauke o organizaciji koji se bavi proučavanjem svih aspekata zaposlenosti u organizaciji i predstavlja veoma važnu poslovnu funkciju koju čine aktivnosti planiranja, organizovanja, vođenja i kontrole ljudskih resursa u nekoj organizaciji. Izraz ljudski resursi počeo u nauci o upravljanju da se koristi sredinom šezdesetih godina. Od ranih osamdesetih godina upravljanje ljudskim resursima se razvilo u naučnu oblast. Danas pojam menadžment ljudskih resursa ima četri značenja:\nS obzirom na to da menadžment ljudskih resursa ne predstavlja samo važnu poslovnu funkciju organizacije već i upravljačku funkciju time i nosioci ove veoma važne funkcije jesu svi nivoi menadžmenta:\n•\tsrednji i\n1\tUpravljanje karijernim razvojem u VS\t4\n1.1\tPiramida strukture vojnih činova i spektar vojnih poslova\t5\n1.2\tSmanjivanje\t7\n1.3\tKritička analiza kriterijuma rangiranja\t9\n1.4\tReforme vojnog obrazovanja\t11\n1.4.1\tRazdvajanje obrazovanja i obuke\t13\n2\tUpravljanje resursima u policiji\t14\n2.1\tOrganizacija i podela posla u policiji\t15\n2.2\tŠkolovanje i usavršavanje policijskog kadra\t21\n2.3\tStrategijski i operativni menadžment ljudskih potencijala u policiji\t23\n2.4\tPsihološki profili pripadnika policije\t25\nUnapredjenje rada stručnih lica iz oblasti zaštite na radu derrick 0 1,090 24-02-2014 04:04 PM\nUpravljanje rizikom - neizvesnost, rizik i verovatnoća derrick 0 1,537 14-09-2013 03:13 PM


Fiat 500L, ilustrativna fotografija\nKompanija Fiat Krajsler automobili Srbija najavila je da će, nakon letnjeg odmora, fabrika automobila u Kragujevcu umesto u tri, raditi u dve smene, što podrazumeva smanjenje broja zaposlenih.\nPrema prvim informacijama, kompanija se na ovaj potez odlučila zbog slabijeg plasmana njenog modela fiat 500L na svetskom tržištu, a očekuje se da će zbog toga bez posla ostati oko 900 zaposlenih.\nNajava da će Fiatova fabrika automobila u Kragujevcu smanjiti proizvodnju i otpustiti skoro četvrtinu radnika, za ekonomistu Mahmuta Bušatliju nije neočekivan potez, kao i za one koji su u protekle dve godine podrobnije pratili aktivnosti italijanske kompanije na srpskom i svetskom tržištu.\n„Pre svega problem je u tome što Fiat nije na vreme na tržište izbacio nove modele i tu jako zaostaje iza evropskih proizvođača, a naročito zaostaje za dalekoistočnim proizvođačima automobila, jer oni za dve godine izbacuju novi model. S druge strane, Fiatova fabrika u Kragujevcu od kada postoji proizvodi samo taj jedan model“, kaže za RSE Mahmut Bušatlija.\nPrema njegovim rečima, u takvoj situaciji razumljivo je što nema potražnje za starim modelom, zbog čega se mora smanjiti proizvodnja, a „ako se ukine treća smena, što su odlučili, to može da smanji proizvodnju za 25 odsto“.\nKompanija je, međutim, saopštila da se model 500L prodaje kao i pre četiri godine, da to vozilo ima dobre rezultate i da je ukupna potražnja za tim modelom stabilna.\nUprkos tome, brojke govore drugačije. Izvoz fiata 500 L, 2013. godine bio je vredan 1,53 milijarde evra, u sledećoj godini bio je 1,36 milijardi evra, a 2015. godine 1,18 milijardi evra, što znači, oko 200 miliona evra manje svake godine.\nJugoslav Ristić, predsednik Gradskog veća Samostalnog sindikata Kragujevca, kaže za RSE da bi prvo veliko otpuštanje radnika iz kragujevačke fabrike automobila moglo značiti i početak kraja zajedničkog projekta Grupe Fiat i Vlade Srbije, u kome italijanska strana ima 67 odsto vlasništva kapitala, a Srbija 33 odsto. On ističe da je i država Srbija doprinela ovakvom razvoju situacije neispunjavanjem obaveza preuzetih ugovorom.\n“Država nije ispoštovala deo ugovora koji se odnosi na izgradnju autoputa Kragujevac–Koridor 10, saobraćajnih obilaznica oko grada i modernizaciju pruge Kragujevac–Lapovo. Sve to je jasno ukazivalo da država ne računa ozbiljno na taj projekat, a na neki način i ponašanje nove vlasti predstavlja neku vrstu političke osvete prema prethodnoj Vladi, prema Fiatu i građanima Kragujevca. To je ukazivalo na ovakav ishod, jer mislim da otpuštanje jedne cele smene od oko 900 radnika, kako se najavljuje, predstavlja očigledan znak kraja tog projekta. Uz sve to, ne nazire se novi model, a nijedna fabrika ne može da zasniva svoju budućnost na samo jednom modelu”, naglašava Ristić.\nZoran Marković, predsednik Samostalnog sindikata Fiatove fabrike u Kragujevcu kaže za RSE da se očekivalo da će Vlada Srbije ranije reagovati i pokušati da sa menadžmentom fabrike dogovori proizvodnju novog modela i tako nađe rešenje za problem zbog smanjenog plasmana postojećeg modela 500L.\n“Premijera Aleksandra Vučića smo dve godine pozivali da se uključi u razgovore sa rukovodstvom kompanije, ali se to nije dogodilo i očigledno je da ove godine neće biti novog modela”, kaže Marković.\nPremijer Vučić je prilikom posete Kragujevcu, krajem februara ove godine tvrdio da će autoput do Koridora 10 biti uskoro završen i da se Vlada svakodnevno bori da se proizvodnja Fiata zadrži na prošlogodišnjem nivou, kao i da se vode intenzivni razgovori o budućnosti fabrike u Kragujevcu.\n“Fiat nije gradio fabriku u Kragujevcu da bi je ostavio, nego da bi radio dugi niz godina. Tako da, što se Vlade Srbije tiče, svaku vrstu pomoći i podsticaja će imati i uvek ćemo da brinemo i o radnicima u Fiatu i o ljudima u Kragujevcu, jer je to naš najznačajniji izvoznik. Zbog toga smatram neodgovornim izjave onih koji kažu da mi to ne radimo, jer sam samo ja imao desetine sastanaka, a to ćemo nastaviti da radimo i ubuduće”, rekao je tada Vučić.\nU međuvremenu su propala sva Vučićeva nastojanja da kod predsednika Ruske Federacije obezbedi bescarinski izvoz automobila proizvedenih u Kragujevcu u tu zemlju, što je dodatno uticalo na slabljenje izvoza modela 500L.\nOdluka o gašenju nakon sastanka sa Vučićem\nItalijanska kompanija se, osim šturog saopštenja vezanog za odluku o ukidanju treće smene, ni ovoga puta nije podrobnije izjašnjavala o budućim planovima u Kragujevcu, ali je Zoran Marković rekao da ga je direktorka fabrike Silvija Verneti, obavestila da je odluka o gašenju treće smene doneta nakon sastanka sa premijerom Aleksandrom Vučićem i ministrom finansija Dušanom Vujovićem.\nO čemu se na tom sastanku razgovaralo, nije poznato, ali svako ko dolazi u Kragujevac vidi da autoput do Koridora 10 nije završen, a izgradnja obilaznica i modernizacija pruge prema Lapovu nije ni započeta.\nUprkos tome, Zorana Mihajlović, potpredsednica Vlade tvrdi da je Srbija ispunila sve obaveze prema italijanskom Fiatu i da to ne može biti razlog otpuštanja zaposlenih u toj kompaniji u Kragujevcu.\n“Ja bih rekla, ali ćemo videti u danima ispred nas, da je to pitanje samog funkcionisanja Fiata ili eventualno, bilo kakvih finansijskih problema koje oni možda mogu da imaju. Što se tiče naše strane, naša strana je poštovala sve dogovore i rokove i zaista mi smo uradili puno kada govorimo o ulaganju investitora”, kaže Mihajlović.\nRadomir Nikolić, gradonačelnik Kragujevca kaže da je najavljeno ukidanje treće smene i otpuštanje radnika najgora vest koju je čuo za godinu i po dana koliko je na toj funkciji.\n“Nažalost, tako nešto smo i očekivali. U poslednje dve godine se govori o tome i zaposleni u Fiatu najbolje znaju koliko su pauza pravili u poslovanju, kada je isključivana po jedna smena, kada su bili i po tri, četiri dana na nekakvoj vrsti prinudnog odmora zato što nije bilo dovoljno posla, zapravo nije bilo dovoljno prodaje”, kaže Nikolić.\nPo njegovim rečima, ukidanje treće smene pogodiće ne samo zaposlene u fabrici koji ostaju bez posla i njihove porodice, nego i budžet grada čiji su prihodi od poreza na zarade radnika te fabike oko 40 miliona dinara mesečno.\nVlada Srbije i Grupa Fiat potpisali su 2008. godine, ugovor o zajedničkoj investiciji u fabriku automobila u Kragujevcu, čija je ukupna vrednost dostigla oko 1,3 milijarde evra. Ugovor traje 10 godina, i ističe 31. decembra 2018. godine.\nBušatlija ocenjuje da je to takozvani terminski ugovor kojim se italijanska strana obavezala na proizvodnju u određenom periodu, nakon čega može i da se povuče iz posla.\n“Dalo se pretpostaviti da je to ugovor koji je vremenski ograničen zbog njihovog ponašanja. Sada vidimo da se to i ostvaruje, iako mi u suštini nikada nismo videli ugovor u celosti, niti znamo kakav je aranžman postignut. Ne bi meiznenadilo da oni, ukoliko se nastavi trend njihovog lošeg poslovanja u Evropi i u Americi, oni odu i pre 2018. godine”, zaključuje Bušatlija.


MAJA GOJKOVIĆ odgovorila na zahtev za sazivanje sednice Narodne skupštine | Najnovije vesti - Srbija danas\n23.03.2020. • 17:26 Tanjug\nMaja Gojković je podsetila da član 200. Ustava Srbije predviđa da kada Narodna skupština nije u mogućnosti da se sastane, mere kojima se odstupa od ljudskih i manjinskih prava može propisati Vlada, uredbom, uz supotpis predsednika Republike.\nPredsednica Skupštine Srbije Maja Gojković odgovorila je danas na zahtev nekoliko poslanika da se sazove sednica parlamenta na kojoj bi se potvrdila odluka o vanrednom stanju.\nOna je citirala nekoliko stavova, člana 200 Ustava Srbije u kojima se, između ostalog, navodi, da se odluke potvrđuju čim skupština bude u mogućnosti da se sastane.\nGojković je objasnila da su predsednik Republike Aleksandar Vucicć i predsednica Vlade Ane Brnabić, a na osnovu procene rizika po bezbednost građana, koju je dostavio ministar odbrane, 15. marta uputili parlamentu zajednički predlog da Narodna skupština proglasi vanredno stanje zbog širenja zarazne bolesti COVID-19.\nPredsednica parlamenta kaže da je, imajući u vidu epidemilološku situaciju i preporuku da se ne sazivaju i održavaju skupovi koji uključuju više od 50 ljudi, predložila da takvu odluku zajedno donesu predsednik skupštine, vlade i predsednik Republike, i to se dogodilo 15. marta.\n- Razlog za donošenje ove odluke leži u činjenici da dalje širenje na teritoriji Republike Srbije zarazne bolesti COVID-19, čiju je pandemiju proglasila Svetska zdravstvena organizacija, predstavlja javnu opasnost koja ugrožava opstanak države i njenih građana - navela je Gojković.\nOna je podsetila da član 200. Ustava Srbije predviđa da kada Narodna skupština nije u mogućnosti da se sastane, mere kojima se odstupa od ljudskih i manjinskih prava može propisati Vlada, uredbom, uz supotpis predsednika Republike.\nČlan 200. stav 8. Ustava Srbije precizira, kaže Gojković, da kada odluku o vanrednom stanju nije donela Narodna skupština, Narodna skupština je potvrđuje u roku od 48 sati od njenog donošenja, odnosno čim bude u mogućnosti da se sastane.\n- Ako Narodna skupština ne potvrdi ovu odluku, odluka prestaje da važi završetkom prve sednice Narodne skupštine održane po proglašenju vanrednog stanja - citirala je Gojković.\nIsto važi i kada je reč o merama kojima se odstupa od ljudskih i manjinskih prava - dakle Vlada je dužna da ih podnese na potvrdu Narodnoj skupštini u roku od 48 sati od donošenja, odnosno čim bude u mogućnosti da se sastane.\nGojković je navela da dalje širenje zarazne bolesti COVID-19 može značajno da ugrozi zdravlje šire populacije stanovništva i normalno odvijanje života u Srbiji, funkcionisanje institucija, javnih službi i privrede, tako da rizici i pretnji po bezbednost Republike Srbije i njenih građana zahtevaju proglašenje vanrednog stanja.\nANA BRNABIĆ primila stručnjake iz Kine koji su došli u Srbiju\nPenzioneri, ostanite kod kuće, a za sve što vam treba pozovite 192: Stefanović najavio pomoć za najstarije (VIDEO)\nNOVINAR NAPAO PREMIJERKU TOKOM KONFERENCIJE "Nismo se sakrili u mišju rupu, ni ja, ni predsednik. Sram vas bilo!"\nSrbija Skupština Srbije Maja Gojković Korona virus vanredno stanje sednica


SVIJET Nije ostvaren nikakav napredak\nOgroman broj službenika će ostati bez plaća\nTramp i Kongres još nemaju sporazum o pitanju gradnje zida\nAmerički predsjednik Donald Tramp (Trump) i Kongres, posvađani zbog njegovog prijedloga za gradnju zida na granici s Meksikom, a imaju samo pet dana za postizanje dogovora prije nego što zbog isteka privremenog finansiranja vlade četvrtina javnih službenika ostane bez plaća.\nAmerički predsjednik je finansiranje graničnog zida, što je bilo njegovo predizborno obećanje, proglasio najvažnijim pitanjem u sklopu postizanja dogovora u Kongresu o federalnoj potrošnji prije nego 21. decembra istekne dvosedmični rok o privremenom finansiranju federalne vlade. Tramp od Kongresa za zid traži pet milijardi dolara.\nTo je tek manji dio od oko 450 milijardi dolara koja treba odobriti Kongres kako bi se osiguralo finansiranje nekoliko vladinih agencija koje će u suprotnom 21. decembra ostati bez novca.\nNajveći dio administracije ima osiguran budžet do septembra iduće godine, uključujući vojsku, zdravstvene i školske ustanove te one koje brinu o ratnim veteranima.\nTramp je prošle sedmice rekao da je spreman zaobići Kongres i angažirati američku vojsku na izgradnji zida na granici između SAD i Meksika, čak i ako zastupnici ne podrže finansiranje izgradnje.\nNekoliko republikanskih i demokratskih dužnosnika u petak je reklo da nije ostvaren nikakav napredak u rješavanju spora, nakon što se su se Tramp i demokratski čelnici u utorak svađali zbog graničnog zida pred kamerama.\nRepublikanci, koji do 3. januara kontroliraju oba doma Kongresa, neće moći prikupiti 218 glasova u Zastupničkom domu za budžet koji bi uključivao Trampov zahtjev kojem se demokrati protive.\nAko privremeno finansiranje istekne 21. decembra, bez novca će ostati NASA, nacionalni parkovi, diplomatska mreža i poljoprivredni programi.\nVlada u neredu sigurno ne bi bila dobra za republikance u vrijeme božićnih i novogodišnjih blagdana, posebno ako Amerikanci budu vidjeli slike Trampa na dvosedmičnom odmoru u njegovoj raskošnoj rezidenciji na Floridi.\nKongres Donald Trump\nKo su dobitnici, a ko gubitnici izbora u Americi\nTramp pozvao birače da podrže republikance


Jovanović: Bojim se da nećemo saznati šta je Rebić govorio - Društvo - Dnevni list Danas\nPočetna » Vesti » Društvo » Jovanović: Bojim se da nećemo saznati šta je Rebić govorio\nJovanović: Bojim se da nećemo saznati šta je Rebić govorio\nN1, Danas Online15.07.2021. 13:50\nFoto: Miodrag Ćakić / KRIK\nSama istraga oko Gorana Papića je još uvek u toku i direktor policije Vladimir Rebić će biti poslednji svedok koji će biti saslušan u ovoj istrazi. Bojim se da nećemo saznati o čemu je on govorio i šta je govorio, a sve ono što smo videli u prethodnom periodu nam ukazuje na to da Rabić ni na koji način nije bio uključen u taj slučaj. A pitanje je da li je uopšte znao šta se tu dešava, iako je direktor policije, izjavila je novinarka portala KRIK Bojana Jovanović u emisiji „N1 Studio Live“.\nOna je govorila o saslušanju direktora policije Vladimira Rebića koje se vrši u sklopu istrage protiv bivšeg zamenika načelnika Službe za borbu protiv organizovanog kriminala Gorana Papića.\nPrema njenim rečima, interesantno je da smo u ranijem svedočenju od Papića čuli da je bivši ministar policije Nebojša Stefanović govorio neistine, prenosi N1.\n„Papićev advokat nije želeo da govori o tome, niti se tužilaštvo izjašnjavalo o istrazi, tako da ostaje da vidimo šta će se desiti nakon današnjeg saslušanja Rebića. Verujem da će sve biti brzo završeno, a i da će istraga biti uskoro okončana“, rekla je Jovanović.\nKonstatuje da je ovo jedan od retkih slučajeva gde se vidi veza između policije i klana Veljka Belivuka.\n„Papić je jedan od policijaca koji je uhapšen i koji se sumnjiči zbog veze sa Veljkom Belivukom. Osim toga, postoji još nekoliko postupaka. Između ostalog, dvojica policajaca su uhapšena zbog toga što su osumnjičeni da su pomogli grupi Belivuka tako što su površno pretresli stan jednog od uhapšenih… Sa druge strane, još jedno važno ime koje se pominje u ovom postupku je inspektor SBPOK-a Božidar Stolić, koji je osumnjičen da je Belivukovoj grupi odavao informacije iz policije“, podseća Jovanović.\nPrema njenom mišljenju istraga protiv Stolića je najozbiljniji postupak koji se tiče veza koje je Belivuk imao sa policijom.\nIstiče da nisu ispitani oni za koje se u javnosti godinama pominjalo da su u vezi sa Belivukom, između ostalog visokopozicionirani žandarm Nenad Vučković Vučko, koji je očito bio veza u policiji, a koji se više uopšte ne spominje u vezi sa Belivukom.\nDijana Hrkalović među onima koji nisu saslušani u vezi sa klanom Veljka Belivuka\n„Sa druge strane, ime koje je veoma važno je Dijana Hrkalović, nekada od najmoćnijih osoba u policiji, koja je preko Vučkovića bila povezana sa ovom grupom. Ona je dala iskaz u policiji, ali tom prilikom uopšte nije pitana o vezi sa Belivukom“, istakla je Jovanović.\nOna napominje i da se istraga ne bavi vezama Belivuka i osoba koje su u vlasti, a koje se nigde ne spominju.\n„Između ostalog, tu mislim na Novaka Nedića, generalnog sekretara Vlade Srbije“, kazala je ona.\nJovanović naglašava da je Hrkalović važila za veoma moćnu osobu, kao i da su je se mnogi plašili.\n„Malo je verovatno da Papić nije bio u kontaktu sa njom. Koliko se sećam, on je rekao da je jedno vreme sarađivao sa njom, ali da se kasnije distancirao“, kazala je gošća N1.\nPodsetila je i da se Papić zaposlio mimo konkursa u MUP-u Srbije.\n„Nema nikakvo formalno policijsko obrazovanje i nikada nije radio u policiji, ali je preko veza došao u MUP, i to očito ne vidi kao problem. U vreme kada je došao, brzo je napredovao, i preskočio neke stepenike, koje policajci prolaze godinama. Došao je na veoma važno mesto, zamenika načelnika Službe za borbu protiv organizovanog kriminala, a u isto vreme je napredovala i Dijana Hrkalović. Njihove karijere su paralelno ‘rasle’ dok je na čelu MUP-a bio nebojša Stefanović“, rekla je Jovanović.\nNa pitanje da li će se rasvetliti kompletna uloga bivšeg ministra Nebojše Stefanovića odgovara da je to uglavnom političko pitanje, i podseća da je nedavno izgubio podršku u svojoj stranci.\n„Videćemo da li će se ispitati njegove veze, da li ih je imao i u kojoj meri. Opet je to pitanje politike, kao i što je pitanje politike trenutka u kojem je Belivuk uhapšen“, zaključila je Jovanović.\nDirektor policije Vladimir Rebić biće u četvrtak 15. jula saslušan u Višem tužilaštvu u Beogradu u sklopu istrage koja se vodi protiv bivšeg zamenika načelnika Službe za borbu protiv organizovanog kriminala (SBPOK) Gorana Papića, saznaje Danas iz izvora bliskih istrazi.\nbojana jovanovicsaslušanjeSBPOKVladimir RebićBeograd\nDruštvo • danas 07:45\nKovid 19 je specijalna bolest jer nije samo infekcija već i trovanje. Naime, spajk protein, uz pomoć kojeg korona virus ulazi u ćeliju, toksičan je sam po sebi.\nPre tačno 100 godina „Ilustrovani list“ objavio je tekst...\nDruštvo • danas 07:17\nBranka Đukić: Ništa ne krijem, naprotiv\nBivša direktorka Tanjuga Branka Đukić 7. oktobra je imenovana...\nU Srbiji će danas biti pretežno sunčano vreme sa...


Agencija za lekove i medicinska sredstva (ALIMS) izdala je rešenje za 100.000 komada vakcine iz Kine, koja je prošla sve neophodne testove.\n19.01.2021. - 09:36h\n"Agencija i njeni zaposleni su na visoko stručan i temeljan način po svim standardima EU i SZO procenili neophodnu srtručnu dokumentaciju i naučne dokaze kojima se potvrđuje kvallitet, efikasnost, a pre svega bezbednost kineske vakcine", naveo je Zelić.\nDodao je da je Srbija jedna od tri države na svetu, pored Velike Britanije i Argentine, koje imaju vakcine tri različita prizvođača - Fajzera, Sputnjika V i Sinofarma. Zelić je objasnio da su i Fajzerova i ruska Sputnjik V vakcina, prvo bile uvezene, a zatim čekale dozvolu ALIMS, kao što važi i sve lekove i medicinska sredsta koja se uvoze u Srbiju.\nAko određeno medicinsko sredstvo ili lek ne dobije dozvolu može da se vrati u zemlju iz koje je stiglo, precizirao je Zelić. (Kraj) srt/griKineskoj vakcini je potvrđen kvalitet i može da počne da se daje građanima, navodi "Blic".\nIzvor: b92.net / Blic\nzdravljekorona virusvakcinakineska vakcina


Iz Registra obrisano 215 turističkih agencija - Novosti - Turistički svet\nIz Registra obrisano 215 turističkih agencija\nAgencija za privredne registre je izdala 262 licence turističkim agencijama, koje su uskladile svoje poslovanje sa novim Zakonom o turizmu i Pravilnikom, a iz Registra turizma izbrisala je 215 turističkih agencija kojima su prestale da važe licence.\nTurističke agencije koje su brisane iz Registra su tako izgubile status organizatora putovanja i ne mogu da obavljaju delatnost sve dok ne dobiju nove licence, saopštila je Agencija za privredne registre.\nU saopštenju objavljenom na sajtu APR-a se navodi da je APR do 3. februara izadala 262 licence turističkim agencijama organizatorima putovanja, koji su u proteklih mesec dana uskladili svoje poslovanje sa novim Zakonom o turizmu i Pravilnikom.\nReč je o Pravilniku o uslovima i načinu rangiranja licence organizatora putovanja u različite kategorije, načinu promene kategorije licence, sadržini zahteva za izdavanje i obnavljanje licence, kao i o uslovima i načinu izdavanja svečane forme licence, koji je stupio na snagu 1. januara 2020. godine.\nU APR se trenutno vode postupci za 140 turističkih agencija koje su podnele registracione prijave za izdavanje licence.\nAPR je, kako je objavljeno, tokom vikenda radila kako bi obradila što veći broj predmeta i izdala licence turističkim agencijama koje su ispunile propisane uslove i na vreme podnele zahtev Agenciji za privredne registre.


Obeležena slava Svetog Save u školi Veljko Ramadanović u Zemunu\nPredsednica Centra „Kuća svetlosti“ prof. dr Zorica Savković, zajedno sa zamenicom izvršnog direktora Privredne komore Beograda g-đom Dragicom Radosavljević i sekretarom Privredne komore Beograda gđom Jelenom Kosorić, na Svetog Savu –školsku slavu uručila je paketiće slepoj deci škole „Veljko Ramadanović“ u Zemunu.\nCentar „Kuća svetlosti“ je i ove godine u „Pozorištu mladih“ u Novom Sadu podelio paketiće deci Osnovne škole „Milan Petrović“ iz Novog Sada. Paketići su podeljeni u subotu 27.decembra svečanost je počela u 11h. Prošle godine je organizovan sličan događaj koji se može reći da prerasta u tradiciju. Ideja ove akcije je rođena iz čiste ljudske potrebe da budemo humani i da slepi mališani osete radost novogodišnjih praznika, dobiju paketiće, a sa njima i poruku da nisu zaboravljeni niti nevidljivi.\nPismo podrške ambasade BiH Centru “Kuća svetlosti”\nAmbasada Bosne i Hercegovine dala moralnu podršku Centru „Kuća svetlosti“ za projekat “Izgradnja ustanove za rehabilitaciju i zbrinjavanje slepe dece i omladine „Kuća Svetlosti - 2014"“. Predsednica „Kuće svetlosti“ prof. dr Zorica Savković se zahvalila predstavnicima ambasade BiH za pismo podrške.\nCentar „Kuća svetlosti“ zahvaljujući JKP „Infostanu“ iz Beograda i JKP „Informatici“ iz Novog Sada je od prikupljenih sredstava za građane Beograda i Novog Sada štampala flajere na kojima se nalazi Uputstvo za komunikaciju sa slepim ljudima.\nCentar “Kuća svetlosti" u saradnji sa skupštinom grada Novog Sada organizovala je svečanost povodom dodele novogodišnjih paketića za decu sa posebnim potrebama – slabovidu i slepu decu Osnovne škole “Milan Petrović” u Novom Sadu.\nObeležavanje "Dana belog štapa"\nCentar "Kuća svetlosti" u saradnji sa Privrednom komorom Srbije organizovala je svečanost povodom "Dana belog štapa" 15. oktobra 2013. godine.


Evropski dan jezika prilika da se mladi upoznaju sa jezičkim i kulturnim bogatstvom Evrope - EU Info Centar\nNovosadski Filozofski fakultet godinama obeležava 26. septembar – Evropski dan jezika, koji je Savet Evrope ustanovio 2001. godine, kako bi se istakao značaj učenja jezika, kako bi se podstakli, pre svega mladi da uče strane jezike, ali i kako se promovisalo jezičko i kulturološko bogatstvo Evrope.\nNa štandu novosadskog EU Info Pointa, predškolci, kao i deca osnovnoškolskog uzrasta rešavali su kviz „Koliko poznajemo Evropsku uniju“, usput učeći zanimljive informacije o zajednici evropskih država, o evropskim prestonicama, umetnosti i kulturi, kao i o društveno-političkim događajima i ličnostima.\nŠtand je posetilo blizu tri stotine mladih Novosađana i Novosađanki, koji su bili u prilici da iz publikacija Evropske komisije, na različitim evropskim jezicima, saznaju osnovne informacije o Evropskoj uniji, njenim institucijama i načinu na koji ona funkcioniše.\nEvropski dan jezika organizuje Centar za strane jezike Filozofskog fakulteta uz podršku partnerskih institucija među kojima su novosadski EU Info Point, Gradska biblioteka Novog Sada, Francuski institut i Instituta „Junus Emre”. U „Ulici jezika“, ispred ove visokoškolske utanove, predstavili su se i Centar za mađarski jezik, Centar za srpski jezik kao strani, te Konfucijev institut, koji funkcionišu u sklopu Filozofskog fakulteta.


Sećanje na potopljeni grad kroz Album starih milanovačkih familija sa rodoslovima - Društvo - Dnevni list Danas\nPočetna » Društvo » Sećanje na potopljeni grad kroz Album starih milanovačkih familija sa rodoslovima\nŽivot Milanovačana se nastavio na novoj lokaciji, stasale su neke nove generacije rođene i odrasle u novoj varoši, ali je nostalgija za starim, potopljenim gradom ostala.\n-Prošlo je pola veka akako su potopljena naša ognjišta i duše predaka, sve je ostalo pod vodama dunavskog – đerdapskog mora, a kako starimo sećanja na naša ognjišta ne blede, postaju sve jača.\nPrirodno je da maštamo i sanjamo, imamo potrebu da se vratimo u lepotu detinjstva i mladosti i da kažemo da nam je prekinuto jedno lepo i romantično vreme iz 60-tih godina prošlog veka. U slučaju nas Milanovčana, kao i ljudi iz drugih potopljenih naselja, vodena stihija oterala nas je sa ognjišta, bez mogućnosti povratka, u ime progresa i modernijih vremena. – kaže Velimir Vladić, autor knjige Album starih milanovačkih familija sa rodoslovima koja je, prema njegovim rečima, plod više od 30 godina rada i traganja za poreklom i korenima Vladića, kao i mnogih starih milanovačkih familija.\nPolazeći od ideje da je knjiga dokument i svedok jednog vremena Vladić je u pripremi Albuma starih milanovačkih familija sa rodoslovima razgovarao sa preko 600 starijih sugrađana, proučavao literaturu, prikupljao potrebno građu.\nRezultat njegovog rada je Album za 250 starih milanovačkih familija sa grafičkim i tekstualnim rodoslovima, sa preko 250 porodičnih fotografija, starih dokumenata, podacima o precima i potomcima za sedam, osam generacija Milanovčana.\nOva knjiga, kako napominje autor „čuva uspomene na male, obične ljude i njihove sudbine, učesnike i svedoke mnogih događaja iz prošlosti, više kao statista, jer se ni za šta nisu pitali“.\nDeo Albuma posvećen je demografskim kretanjima, a kao literatura korišćeni su poreski tefteri s početka 19. veka sreza Porečkog, Popis stanovništva iz 1863, birački spiskovi, stare matične knjige, stare tapije i drugo.\nAutor je istraživao i proučavao demografsku građu Istrojskog arhiva Srbije i Istorijskog arhiva Krajina iz Negotina, literaturu vezanu za stanovništvo i migracije u Istočnoj Srbiji, Negotinskoj i Porečkoj Krajini, s namerom da rekonstruiše i život varošice Poreč na ostrvu i u varoši Milanovac nakon preseljenja 1832. kao i kratak istorijat, društvena kretanja i demografske promene u poslednjoj četvrtini prošlog veka.\nAlbum rodoslovdjerdapDonji MilanovacVelimir Vladić


Iz grada/Turizam - Arhiva 2009\nRadnici Turističkog centra "Balkana" protestovali su juče ispred zgrade opštine u Mrkonjić Gradu, jer je građevinska inspekcija donijela odluku da se obustavi gradnja staze oko Velikog jezera Balkana.\n"Odlučili smo da uredimo i popločamo stazu na Balkani koja postoji od 1959. godine, kako bi mogli da je koriste i invalidi Opštinske vlasti obustavile su radove, jer su oni u posljednjih nekoliko godina bili protiv turističkog centra i njegovog vlasnika..."\nLjubitelji prirode na Lisini\nPlanina Lisina kod Mrkonjić Grada proteklog vikenda ugostila je više od 200 gljivara i ljubitelja prirode iz BiH, Srbije, Makedonije, Hrvatske, Švedske…\nPoslije okupljanja na Balkani gljivari su se pješke uputili na vrh Lisine. U pohod su išli iskusni, ali i gljivari početnici koji o gljivama znaju toliko da se samo zovu pečurke, ali svi sa jednom željom, da uberu što više gljiva.\nOvih dana postajemo svjedoci najsvjetlijeg primjera korporativne nekulture u RS u režiji banjalučkog biznismena Jovana Vidovića. Kao većinski vlasnik Turističkog centra "Balkana", Vidović je odlučio da iz te priče istisne male akcionare. Iako djeluje ironično, banjalučkom biznismenu i njegovim savjetnicima mora se odati priznanje za scenario...\nTrampa imovine, kakve se ne sjećaju stručnjaci sa tržišta kapitala RS, predložena je u dnevnom redu za vanrednu sjednicu Skupštine akcionara TC "Balkana"...\nU nadmetanju je učestvovao 21 takmičar, a najbolji je bio Milorad Gazdić iz Pljevalja...\nIzvor Plive mamac za turiste3.6.2009.


Srbija: Nuzan nastavak obracuna sa mafijom | Institute for War and Peace Reporting\nSrbija: Nuzan nastavak obracuna sa mafijom\nDa li kraj "zemunskog" klana predstavlja uvod u siri obracun sa organizovanim kriminalom?\nRazbijanje ozloglasene zemunske bande nanelo je ozbiljan udarac organizovanom kriminalu u Srbiji. Visoki drzavni zvanicnici smatraju da bi to trebalo da predstavlja pocetak, a ne kraj, kampanje ciji je cilj da se ociste redovi aktuelnih vlasti od veza sa mafijom.\nSrpske vlasti su 29. aprila podnele krivicne prijave protiv 45 lica, uglavnom pripadnika "zemunskog klana", tereteci ih za ubistvo i kovanje zavere za atentat na premijera Zorana Djindjica. Javno tuzilastvo u Beogradu podnelo je 20. maja zahtev da se sprovede istraga nad 25 clanova te bande kako bi se utvrdilo da li su se bavili trgovinom kokaina, heroina i marihuane.\nInicijalna kapsla za obracun izmedju drzave i mafije upravo je bilo ubistvo premijera Zorana Djindjica. Vlasti su objavile rat zemunskoj bandi, a policija je optuzila pripadnike tog klana za atentat na predsednika vlade u okviru zavere koju su skovali sa elitnom jedinicom Ministarstva unutrasnjih poslova - "Crvenim beretkama". Djindjic je ubijen hicima iz snajpera samo dan pre planiranog hapsenja izvesnog broja clanova zemunske bande.\nSrpska policija je potom privela vise od 10.000 osoba, a 4.500 lica se jos uvek nalazi u pritvoru.\nPolicija veruje da je svojim akcijama razbila "zemunski klan". Kljucne vodje bande Dusan Spasojevic i Mile Lukovic smrtno su stradali kada je policija pokusala da ih uhapsi u Barajevu, prigradskom naselju u blizini Beograda. Desetorica preostalih istaknutih clanova bande, ukljucujuci bivseg komandanta "Crvenih beretki" Milorada Lukovica Legiju, jos uvek su na slobodi. Razgranata mreza za distribuciju narkotika ove bande u Pozarevcu, Novom Sadu i drugim srpskim gradovima takodje je rasturena.\n"Zemunski klan" je vazio za glavnog distributera narkotika u Srbiji. Takodje se veruje da ova banda stoji iza niza otmica poznatih licnosti i ubistava rivala iz suparnickih grupa. Vlasti su zvanicno priznale postojanje "zemunskog klana" 2001. godine, kada je srpska policija objavila izvestaj u kome se tvrdi da je u zemlji aktivno pedeset kriminalnih grupa, medju kojima je zemunska banda specijalizovana za sverc droga, cigareta i nafte bila najmocnija.\nMoc ovog klana ogledala se i u cinjenici da je on bio u mogucnosti da izdaje sopstveni nedeljnik "Identitet" u kome su se iznosile optuzbe protiv srpskih vlasti, napadale rivalske grupe, opravdavale sumnjive aktivnosti "Crvenih beretki" tokom balkanskih ratova, ali se i flertovalo sa danasnjom srpskom opozicijom na politickoj sceni.\nDjindjicevo ubistvo oznacilo je prekretnicu u odnosu vlasti prema mocnim kriminalnim grupama. Analiticari kazu da se tim tragicnim dogadjajem okoncao trogodisnji period tokom koga je mafija prakticno opstajala zahvaljujuci precutnom dogovoru o nenapadanju sa vladajucom koalicijom - Demokratskom opozicijom Srbije, DOS. Ovaj precutni sporazum vukao je korene iz njihove podrske zbacivanju rezima Slobodana Milosevica u oktobru 2000. godine.\nOva pobeda nad "zemunskim klanom" treba da pokaze ozbiljnost i odlucnost srpke vlade u suzbijanju opasnosti koja preti od organizovanog kriminala. Ipak, neki zvanicnici su zabrinuti jer smatraju da su neki iz vlasti jos uvek blisko povezani sa podzemljem da bi dozvolili da se tekuci obracun sa organizovanim kriminalom istera do kraja. Oni navode sumnjive veze za koje tvrde da postoje izmedju nekih od njihovih kolega i mafije ili drugih, naizgled, legitimnih organizacija, koje se u potaji bave nedozvoljenim svercom i trgovinom.\n"Neki clanovi srpske vlade su u dosluhu sa licima umesanim u privredni kriminal.... Upravo zbog toga vlada u svom sadasnjem sastavu ne moze uistinu da se bori protiv privrednog kriminala", izjavio je Mladjan Dinkic, proreformski guverner Narodne banke Srbije, NBS, na drzavnoj televiziji 19. maja.\nPocetkom maja, Dinkic je upozorio da se odvijaju opsezni transferi deviza na bankovne racune u inostranstvu. Kapital se iznosio iz zemlje po osnovu laznih faktura, a Dinkic je rekao kako sumnja da se zapravo radi o utaji poreza i pranju novca.\nPocetkom aprila, potpredsednik vlade Nebojsa Covic optuzio je neke licnosti iz politickog establismenta za saradnju sa zemunskom bandom. On je trazio od policije da se usredsredi na umesane u privredni kriminal, za koje je tvrdio da ih niko nije dirao, kao i kriminalne grupe koje su se bavile svercom nafte, cigareta i oruzja.\nCoviceve kritike veza politickih krugova sa organizovanim kriminalom odnosile su se i na optuzbe da su neki clanovi vlade bili u redovnom kontaktu sa ljudima iz srpskog podzemlja, te da su cesto boravili u ozloglasenom zdanju u Silerovoj ulici u Zemunu. Zestoki demanti koji je usledio od strane njegovog kolege, takodje potpredsednika Vlade Srbije, Cedomira Jovanovica, imenovanog na taj polozaj za vreme vanrednog stanja, ukazao je na veoma razlicite stavove u najvisem organu izvrsne vlasti u republici.\nObracun sa mafijom razotkrio je politicke veze i podrsku koju je zemunska banda uzivala tokom prethodne tri godine medju politicarima, u sudstvu, policiji i vojnoj obavestajnoj sluzbi. Medju uhapsenima su pomocnik republickog javnog tuzioca Milan Sarajlic, bivsi sef sluzbe drzavne bezbednosti Jovica Stanisic i bivsi komandant "Crvenih beretki" Franko Simatovic. Ova dvojica su bili bliski saradnici Slobodana Milosevica, a vlasti ce ih uskoro izruciti Haskom tribunalu kako bi odgovarali za zlocine pocinjene u Hrvatskoj i Bosni.\nZa ultranacionalistickog politicara Vojislava Seselja, koji se vec nalazi na optuzenickoj klupi u Hagu, takodje se tvrdi da je bio u vezi sa "zemunskim klanom". To isto vazi za dvojicu saradnika bivseg jugoslovenskog predsednika Vojislava Kostunice - njegovog savetnika za bezbednost Rada Bulatovica i savetnika za pitanja vojne bezbednosti Acu Tomica. Obojica se trenutno nalaze u pritvoru.\nIstraga, do sada, nije prosirena na clanove vladajuce koalicije, mada se u nekim izvestajima koji su se pojavili u medijima navodi da su neki od njih odrzavali veze sa zemunskom bandom. Sredinom aprila, beogradski listovi objavili su fotografiju Nenada Opacica - trenutno u pritvoru - u drustvu Nenada Canka, jednog od lidera DOS-a i predsednika Skupstine Vojvodine, zajedno sa Miodragom Kosticem, vlasnikom preduzeca "MK Komerc" i dugogodisnjeg prijatelja pokojnog premijera Djindjica.\nCanak je potvrdio da je poznavao Opacica, ali je negirao da mu je bilo poznato kojim se poslom on bavio. U izjavi za Radio Dojce Vele 25. aprila, Canak je rekao da je Opacic podrzavao opoziciju i bio zaduzen za obezbedjenje svih opozicionih skupova u Novom Sadu.\n"Svaka mu cast za njegov rad u opoziciji, ali je dobio kaznu kakvu zasluzuje za rasturanje droge, i on sada sluzi zatvorsku kaznu. Medjutim, te dve stvari ne treba mesati", rekao je Canak.\nPoslednji test koji je stavio na probu vladinu resenost i odlucnost bio je skandal sa uvoznim secerom koji su navodno neke srpske firme prepakivale i izvozile u zemlje Evropske unije. To je imalo za posledicu tromesecnu suspenziju povlascenog statusa koji su uzivali izvoznici srpskog secera u Evropsku uniju. Mada je istraga jos uvek u toku, cini se da vlasti otezu sa identifikovanjem i kaznjavanjem krivaca. Opet, time se samo daje podsticaj sumnjama da vlasti zapravo ne zele da javno razotkriju u kojoj su meri zvanicni organi umesani u ovaj skandal.\nAnaliticari u Beogradu smatraju da razbijanje mreze zemunske bande predstavlja prvi vazan korak ka suzbijanju mreze organizovanog kriminala u Srbiji. Medjutim, takodje se veruje da se time otvora pitanje niza sumnjivih veza koje sezu u samo srediste sistema vlasti u zemlji. Sada ce, kazu analiticari, pazljivo pratiti situaciju kako bi videli u kojoj su meri vlasti uistinu spremne da dovrse posao koji su zapocele.\nBoris Drenca je saradnik IWPR-a iz Beograda. Daniel Sunter je projekt-menadzer IWPR-a za Srbiju.


Ujedinjeni protiv rizika - saradnja gradova i opština u slivovima Zapadne Morave i Kolubare\nProtokoli su rezultat inicijative koju je, uz podršku Kancelarije za upravljanje javnim ulaganjima, Stalne konferencije gradova i opština (SKGO) i Programa za razvoj Ujedinjenih nacija (UNDP), grad Kraljevo pokrenuo sa idejom zajedničke saradnje u cilju smanjenja rizika, odgovora i brzog oporavka nakon elementarnih nepogoda i drugih opasnosti.\nNakon ovoga, biće definisani posebni ciljevi, a namera je da ove lokalne samouprave koordinisano rade na pripremi zajedničkih strateških i planskih dokumenata iz oblasti upravljanja rizicima, na pripremi predloga projekata i konkurisanja kod fondova, kao i na razvoju jedinica civilne zaštite opšte namene i na strategiji planiranja finansijskih sredstava za smanjenje rizika, efikasnu obnovu i unapređenje procesa procene štete.\nOpšti cilj udruživanja opština i gradova je zajedničko delovanje u cilju smanjenja rizika, odgovora i brzog oporavka nakon elementarnih nepogoda i drugih nesreća. Ciljevi sporazuma proizilaze iz Nacionalnog programa upravljanja rizikom od elementarnih nepogoda, koji je Vlada Republike Srbije usvojila decembra meseca 2014. godine, a čiju implementaciju koordinira Kancelarija za upravljanje javnim ulaganjima.\nPotpisivanju su prisustvovali i v.d. Kancelarije za upravljanje javnim ulaganjima Marko Blagojević, državni sekretari Ministarstva poljoprivrede i Ministarstva državne uprave i lokalne samouprave Velimir Stanojević i Ivan Bošnjak, načelnik Sektora za vanredne situacije Predrag Marić, generalni sekretar SKGO Đorđe Staničić i Žarko Petrović iz UNDP-ja, koji je istakao da je u pitanju revolucionaran korak, jer je u pitanju jedinstvena inicijativa na Zapadnom Balkanu.\nBlagojević je ocenio da je potpisivanje ovih protokola od velike važnosti jer je 25 lokalnih samouprava iz dva sliva postiglo saglasnost o načinima na koje će sarađivati na prevenciji i zaštiti, ali da ih sve tek sada čeka veliki posao.\n- Mnogo je urađeno u protekle tri godine kada je u pitanju prevencija, i danas smo bezbedniji nego što smo bili u maju 2014. godine, ali i dalje nismo bezbedni. Nastavićemo da zajedničkim snagama radimo na prevenciji, jer smo i dalje izloženi riziku od plavljenja, zbog kilmatskih promena - rekao je Blagojević, dodajući da je to obaveza i države, i lokalnih samouprava, koje su današnjim stavljanjem potpisa pokazale da su svesne rizika kojima su izložene i obaveza koje stoje pred njima.\nOpštine potpisnice Protokola za saradnju gradova i opština sliva Zapadne Morave su: Kraljevo, Čačak, Kruševac, Užicem Arilje, Kosjerić, Gornji Milanovac, Raška, Požega, Lučani, Čajetina, Novi Pazar, Vrnjačka Banja, Tutin, Trstenik, Knić i Ivanjica.\nProtokol o saradnji gradova i opština sliva Kolubare potpisali su i predstavnici Valjeva, Lajkovca, LJiga, Lazarevca, Obrenovca, Mionice, Uba i Koceljeve.\nDržavni sekretar Ministarstva poljoprivrede i zaštite životne sredine Velimir Stanojević rekao je da današnji događaj predstavlja jedinstven primer udruživanja lokalnih samouprava po ovom pitanju u Srbiji, i to po geografskom području gde je rečni sliv merilo.\n„Ovog puta smo na zajedničkom zadatku da se bavimo preventivom, i kad su poplave u pitanju, ali i druge nepogode“, izjavio je Stanojević i naglasio da nam je neophodna saradnja na svim nivoima, među gradovima i opštinama, pa sve do nacionalnog nivoa, gde su resorna ministarstva. Kao najveći problem do sada po ovom pitanju, državni sekretar naveo je nedostak projektne dokumentacije, te nismo mogli da apliciramo tamo gde je bilo potrebno.\n„Za krupne kapitalne projekte lokalne samouprave nemaju sredstava, nema dovoljno ni država i zbog toga su važni projekti da bi konkurisali kod raspoloživih fondova i unapredili situaciju na terenu“, naveo je Stanojević. Kako je rekao Stanojević, novi projekti i jačanje kapaciteta saradnje na svim nivoima su važni da bi se smanjili rizici, ali i ako dođe do neke situacije „da smo spremni da reagujemo zajedno“.\nPredrag Marić iz Sektora za vanredne situacije ocenio je da je potpisivanje protokola nagoveštaj vremena u kojima Srbija neće razmišljati o vanrednim situacijama samo kada se one dogode, već preventivno.\n- Snažno podržavamo i ovakav, i buduće projekte ovog tipa, nadamo se da će ovakav način biti prihvaćen i u ostalim lokalnim samoupravama - rekao je Marić, ocenjujući da princip „naći novac, dogovarati se i biti zajedno u velikom poslu prevencije“ daje nadu da će – biti bolje.\nI prema oceni Predraga Terzića, gradonačelnika Kraljeva, koji je danas bio domaćin predstavnicima lokalnih samouprava, ministarstava i načelnicima četiri okruga, u pitanju je značajan poduhvat povezivanja jedinica lokalne samouprave na osnovi koja se prvi put primenjuje u Srbiji i na Zapadnom Balkanu, jer se udružuju lokalne samouprave po pripadanju rečnom slivu, pa je izrazio nadu da će iz ove saradnje proisteći viši nivo prevencije i zaštite opština i gradova od eventualnih poplava.


Bojana Novaković: Vlast se raspada zbog Rio Tinta – Krstarica\nBeta 25. novembra 2021. 10:00\n„Gradjani Srbije se bore da sačuvaju ono malo sloboda i demokratije što im je ostalo. Stanovnici Srbije se bore protiv medija koji nisu slobodni i protiv korumpirane vlasti. Vlast sada hoće da promeni zakone o eksproprijaciji zemljišta kako bi legalizovala kolonizaciju Srbije. To je prodaja zemlje na svakom nivou. Bukvalno se suočavamo s vladom koja hoće da proda naš narod i naše prirodne resurse“, ocenila je koordinatorka kampanje „Marš sa Drine“.\n„Oni samo žele da napune svoje džepove, da povladjuju Evropi i da ostanu na vlasti“, istakla je proslavljena glumica.


ФРАНЦУСКА УПОЗОРАВА: Западу је време да почне озбиљно да схвата Путина\nFRANCUSKA UPOZORAVA: Zapadu je vreme da počne ozbiljno da shvata Putina\nUprkos složnoj ekonomskoj situaciji, Rusija je 2016-oj godini postala država sa najvećom specifičnom težinom u međunarodnom sistemu odnosa – ocenio je Le Figaro.\nFrancuski list je istovremeno poručio Zapadu da je odavno trebalo da ozbiljno shvati Vladimira Putina.\nJer, iako se Rusija suočava sa demografskom krizom, složenom ekonomskom situacijom i aktivnim odlivom kapitala – ona uopšte nije kolos na glinenim nogama.\nLe Figaro u ovom kontekstu ponavlja svoju osnovnu procenu: da je Rusija tokom prošle godine postala istinski teškaš na međunarodnoj areni.\nList strateški proboj Putina objašnjava i malodušnošću Baraka Obame, koji će u američkoj istoriji ostati kao „Džimi Karter XXI veka”.\nLe Figaro naglašava da je odlazeći američki predsednik neozbiljno gledao na uspon i pretnje sa strane Rusije, a i da ju je neosnovano proglasio za „regionalnu silu”.\nFrancuski dnevnik posebno naglašava:\n„Bilo kako bilo, u temeljima Putinovih uspeha je krajnje efikasna strategija. Nemoćnim Obaminim rečima Putin je parirao neočekivanim dejstvima, sistematino prenoseći težište na asimetrinost poteza, a upravo time je svoje slabe strane pretvarao u jake”.\nZato su – uveren je Le Figaro – njegovi rezultati više nego upečatljivi:\n„Izbor Trampa za predsednika SAD definitivno je sahranio liderstvo Vašingtona, Zapad je oslabljen gubitkom poverenja u NATO, Bregzit podriva Evropsku uniju, a Turska menja saveznika i namerava da svoje baze zatvori za Ameriku. Čak i Japan ide na zbližavanje sa Rusijom da bi izbalansirao pristisak Kine”.\nLe Figaro zaključuje ovako: „Demokratije zaista moraju ozbiljno shvatati Putinovu Rusiju i njenu težnju da formira osovinu demokratura. Evropi je vreme da svoju bezbednost uzme u svoje ruke jer će je Moskva još testirati. U današnjim uslovima, meka sila – koju ovoliko voli Evropa – ima smisla samo ako iza nje stoji sposobnost da se pruži otpor agresiji i da se u sve uključe pesnice”.


Konkurs za dodelu bespovratnih sredstava za energetsku sanaciju domaćinstava do 14. septembra - JuGmedia\nGrađani Pirota mogu da se prijave za dodelu bespovratnih sredstava za energetsku sanaciju domaćinstava do 14. septembra, a konkursna dokumentacija može da se preuzme na internet stranici Grada Pirota, u odeljku konkursi ili na šalteru broj 14 u Jedinstvenom upravnom mestu Gradske uprave.\nKroz ovaj program građani mogu da poboljšaju energetsku efikasnost svojih domova – zamenom stolarije, sistema za grejanje, uređenjem fasade, postavljanjem solarnih panela.\nPolovinu troškova finansiraju korisnici, 25 posto lokalne samouprave, a 25 Ministarstvo rudarstva i energetike. Pirotu je za ove namene odobreno 5 miliona dinara i još toliko izdvojeno je iz gradskog budžeta.\nIz Gradske uprave obaveštavaju građane koji žele da se prijave na ovaj javni konkurs za energetsku sanaciju porodičnih kuća u ovoj godini, da će Komisija za realizaciju i nadzor nad izvršenjem mera energetske sanacije stambenih objekata od 6. do 14. septembra, svakog dana, od 17 do 19 sati u prostorijama Jedinstvenog upravnog mesta, davati obaveštenja građanima oko eventualnih nejasnoća koja se odnose oko prijava na javni konkurs.\nDodatne informacijne i obaveštenja mogu da se dobiju svakog radnog dana na šalteru broj 14 Jedinstvenog upravnog mesta od 8 do 14 sati. Kontakt telefon je 010 305 556 ili na mejl eekonkurs@pirot.rs.


Arapska liga, Kina, Iran i zvanični Damask pozdravili su sporazum između Rusije i SAD o uništavanju sirijskog arsenala hemijskog oružja, a Ujedinjene nacije su saopštile da su primile svu dokumentaciju neophodnu za pridruživanje Damaska konvenciji o hemijskom oružju i da bi priključenje trebalo da se održi 14. oktobra.\n"Konvencija će stupiti na snagu za Siriju 30 dana od podnošenja zahtjeva, odnosno 14. oktobra", saopštile su UN.\nMeđutim, sirijska opozicija zatražila je da međunarodna zajednica zabrani da režim u Damasku koristi svoju vojnu silu za napade na gradska područja, kao dodatak zabrani upotrebe hemijskog oružja.\n"Sirijska nacionalna koalicija insistira na tome da zabrana korišćenja hemijskog oružja, čija je upotreba odnela više od 1.400 ljudskih života, bude proširena na korišćenje balističkih raketa i aviona za napade na urbana naselja", navedeno je u saopštenju te sirijske opozicine grupacije koje je prenela agencija AFP.\nKineski ministar spoljnjih poslova je pozdravio sporazum između SAD i Rusije o uništenju sirijskog hemijskog oružja, kojim je sprečena američka vojna intervencija.\n"Kineska strana pozdravlja okvirni sporazum izmedju SAD i Rusije. Ovaj sporazum će omogućiti smirivanje tenzija u Siriji", izjavio je ministar Vang Ji na sastanku sa francuskim šefom diplomatije Loranom Fabijusom koji se nalazi u jednodnevnoj poseti Kini, prenosi AFP.\nPredsednik iranskog parlamenta Ali Lariđani je dogovor nazvao “znakom racionalnosti SAD” i dodao da bi američki vojni udari kao kazna za napad gasom u Siriji doveli do većeg sukoba u regionu i bili bi u suprotnosti sa međunarodnim pravom i da su američki političari to shvatili, javlja Rojters.\nDogovor o kontroli sirijskog hemijskog oružja, označava delimičnu pobedu za sve strane - Vašington, Moskvu i režim Asada, osim za pobunjenike, piše Vašington Post. i dodaje da je dogovor na neki način pobeda predsednika Amerike Baraka Obame, koji je tako uspeo da "spase obraz" iz verovatne situacije u kojoj bi Kongres odbio napad.\nMeđutim, list navodi da je teško proceniti da li Obama, svojom politikom prema Siriji, igra šahovsku partiju koja je toliko dobro vođena, pa javnost ne može da je shvati, ili su u pitanju nasumični potezi u nadi da će ispasti najbolje.\nKada je u pitanju Rusija, Post piše da je ona dobitnik, jer je uspela da zaštiti Asada, dok kao jedini koji nisu zadovoljni dogovorom ostaju pobunjenici.\nCilj sporazuma je da sirijsko hemijsko oružje bude stavljeno pod međunarodnu kontrolu do sredine sledeće godine i da se, istovremeno, ostavi mogućnost sankcija za Damask ako ne bude ispunio preuzete obaveze, ali se ne precizira o kakvim se tačno sankcijama radi.\nSirijski predsednik Bašar al-Asad sada ima rok od nedelju dana da dostavi podatke o celokupnom arsenalu, a Keri je rekao da mora odmah omogućiti nesmetani pristup inspektora hemijskom oružju.\nPregovori SAD i Rusije vode ka mirovnoj konferenciji o Siriji\nSAD i Rusija dogovorile: Sirija mora uništiti svo hemijsko oružje


Na njemu se vidi da Zvezdinog beka nisu mogli da smire ni saigrači, ni članovi stručnog štaba, ali ni obezbeđenje. Čak se u jednom momentu redar koji je pokušao da Lazića usmeri ka svlačionici našao u problemu, jer je Lazić svoju bes na kratko usmerio prema njemu.\nIpak, brzo se ponovo okrenuo prema navijaču koji je neometano stajao na tribinama i vodio svađu sa kapitenom ekipe za koju navija, što zaista deluje nezamislivo.\nNakon meča Lazić je okupljene medije zamolio da ne daje ovoga puta izjave. Bio je vidno iznerviran, tako da nije želeo „vruće glave” da daje bilo kakve izjave.\nKako je učestvovao i sam u sukobu sa navijačima jer je branio Filipa Čovića, Dejan Davidovac, posle meča je kratko rekao:\n- Ne bih da komentarišem šta se dogodilo.


Sorensen-Radojičić: Naredni mjeseci biće ključni na putu BiH ka EU | Frontal\nSorensen-Radojičić: Naredni mjeseci biće ključni na putu BiH ka EU\nBANJALUKA - Šef Delegacije EU u BiH Peter Sorensen izjavio je danas da je EU za to da politički predstavnici iz BiH pronađu efikasno i demokratsko rješenje kada je riječ o provođenju odluke u predmetu "Sejdić i Finci protiv BiH".\n"Bilo smo vrlo jasni u želji da pomognemo BiH na putu ka EU. Vjerujemo da treba doći do rješenja koja će važiti za cijelu BiH", rekao je novinarima Sorensen, nakon sastanka sa predsjednikom Narodne skupštine Republike Srpske Igorom Radojičićem.\nOn je ponovio da je provođenje odluke u predmetu "Sejdić-Finci" na domaćim političkim liderima.\n"Mnogo rješenja je do sada bilo ponuđeno i sigurno je da postoji volja za provođenjem ove odluke. Međutim, ako neka politička partija zaključi da treba da se omota crvenom trakom onda rješenja neće biti, a ako se želi ići evropskim putem do rješenja će se doći", dodao je Sorensen.\nPrema njegovim riječima, EU omogućava razgovor domaćih političkih predstavnika.\n"Nijedna zemlja se ne bi voljela dovesti u situaciju da se baca sumnja na rezultate izbora zbog neusaglašenost sa odlukom koju je donio Evropski sud za ljudska prava. Vjerujem da će biti političke volje za postizanje dogovora o navedenoj odluci i da će stupiti na snagu Sporazum o stabilizaciji i pridruživanju", kaže Sorensen.\nSorensen je istakao da je na sastanku razgovarano o popisu stanovništva i uspostavljanju mehanizma koordinacije na putu BiH ka EU.\nOn je pozdravio dobru saradnju sa Narodnom skupštinom Republike Srpske.\nPredsjednik Narodne skupštine Republike Srpske Igor Radojičić i specijalni predstavnik EU u BiH Peter Sorensen saglasili su se da su naredni mjeseci ključni za ispunjavanje preostalih uslova iz mape puta BiH ka EU i da je za provođenje odluke "Sejdić-Finci" potrebno domaće rješenje.\nRadojičić je nakon sastanka sa Sorensem ocijenio da će se, ukoliko se u narednih nekoliko mjeseci ne uspiju realizovati preostali uslovi, izgubiti tempo zbog opštih izbora i morati čekati 2015. godinu.\nOn je naveo da je Republika Srpska u priči oko provođenja odluke "Sejdić-Finci" bila aktivna, jer je i kroz akte parlamenta podržala njeno provođenje i dala prijedloge.\nRadojičić je podsjetio da su stranke iz Srpske izašle sa prijedlozima koji se tiču i Doma naroda Parlamentarne skupštine i Predsjedništva BiH, dok se u ovom momentu ne može reći da postoji ijedan usaglašen prijedlog stranaka iz Federacije BiH.\n"Mi smo zainteresovani da se odluka provede kroz minimalne promjene Ustava u onom segmentu u kome to ona zahtijeva. Najveći problem je oko izbora članova Predsjedništva", rekao je Radojičić.\nPrema njegovim riječima, bilo bi dobro da oba entiteta budu u mogućnosti da izaberu članove Predsjedništva, jer je tokom prethodnih godina u komplikovanoj proceduri indirektnih izbora u Federaciji BiH bilo vidljivo da se njeni organi konstituišu dosta sporo, dok direktan izbor u Srpskoj daje brz rezultat.\n"Cijenimo napore EU koja je inicirala novi proces domaćih razgovora, vode se razgovori i o mehanizmima koordinacije, ali je u ovom momentu za konačnu ratifikaciju Sporazuma o stabilizaciji i pridruživanju i pripremu kredibilne aplikacije za članstvo ključno da se riješi odluka `Sejdić-Finci`", rekao je Radojičić.\nGovoreći o popisu u BiH, Radojičić je upozorio da bi se, ukoliko se iz bilo kojih političkih ili tehničkih razloga on ne desi u oktobru, došlo u opasnost njegovog organizovanja uopšte.\n"I u tom poslu EU pruža i stručnu i finansijsku podršku, vjerujemo da je ona veoma bitna i da može pomoći da se popis organizuje ove godine", rekao je Radojičić.\n12.02.2013. u 15:51h


Vučić:Idem na sednicu SB UN da kažem istinu - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Vučić:Idem na sednicu SB UN da kažem istinu\nVučić:Idem na sednicu SB UN da kažem istinu\n15.decembar 2018. Izvor: Tanjug\nPredsednik Srbije Aleksandar Vučić rekao je da će u ponedelјak učestvovati na sednici SB UN, koju je Srbija tražila zbog odluke Prištine o formiranju vojske.\nOn je istakao da je Srbija upozorila celu međunarodnu zajednicu na poteze Prištne, pet stalnih članica SB UN, 10 ostalih članica, Generalnu skupštinu UN...\nNe misli, kaže, da je Srbija narušila Brisleski sporazum time što su četiri predsednika opštine sa severa Kosova podneli ostavke.\nKada Amerika bude želela dijalog, onda će Albanci ukinuti takse, ocenio je večeras predsednik Srbije Aleksandar Vučić na TV Prva.\n"To može da se dogodi sledeće nedelјe, ako Amerikanci budu rekli, a može da se dogodi nikada, kao što Haradinaj kaže. Videćemo. Mi moramo da budemo spremni na obe opcije", rekao je Vučić i primetio da je očigledno da Albanci ne poštuju i ne slušaju EU.\nPovodom odluke Prištine o imenovanju Fatmira Ljimaja i Špend Ahmetija na čelo pregovaračkog tima, Vučić je rekao da Albanci prvo treba sve da vrate na pređašnje stanje, da povuku ono što su uradili, pa onda može da se nastavi dijalog, a neka biraju, kaže, koga hoće...\n"Ali, neće oni sa mnom da razgovaraju. Oni su ovo sve napravili da bi rekli ''sa dijalogom je završeno''. Oni su ovo sve napravili da bi rekli ''mi ćemo da guramo do kraja''. Ali, u Beogradu i centralnoj Srbiji se živi bolјe nego na Kosovu, oni ne mogu da izdrže naš pritisak", rekao je Vučić.\nKako je rekao, nije da dijalog ne postoji, ali neko mora da ih obavesti da u dijalogu moraju da učestvuju, a kad učestvuju u dijalogu, onda ne mogu da uvode takse od 10 odsto.\nKomentarišući stav predsednika LDP Čedomira Jovanovića da je greška što se ne nastavlјa dijalog, jer je svaki dan pretnja za narod, istakao je da je on donekle upravu.\n"U pravu je kada kaže da je svaki dan rizik i problem, ali nije u pravu, jer ne razume da razgovora nema, i ako razgovarate sa nekim ko ništa neće da ispuni", ukazao je predsednik i dodao da je doveden u poziciju da odgovara na dijametralne postavke desnih i levih, ali da on mora da pronađe poziciju koja nikog od njih neće zadovolјiti, već racionalnu poziciju.\n"Unište vam sve. O čemu da razgovaramo dok ne povuku mere", podvukao je.\nIstakao je da Beograd nije lobirao da se Prištini onemogući vizna liberalizacija, te da to ni ne može biti razlog za uvođenje mera.\n"Mi se zalažemo za liberalizaciju viza. Tada će biti i manje Albanca na KiM. To i oni znaju i to im je problem, ali to je politička priča. Nije to razlog", rekao je Vučić.\n"Oni kažu, a i neki od stranaca koji ih podržavaju - krivi smo zbog Interpola. Zašto? Je l'' treba Srbija da gubi, kao u vreme Đilasa, Jeremića, Tadića... ?", upitao je i dodao: "A šta je trebalo da uradimo? Da se nismo borili, oni bi bili u Interpolu i uhapsili 5.000 Srba, a opet bi nam uveli takse".\nPodsetio je da je molio Albance da ne traže ulazak u Unesko i ENTSO dok traje dijalog, ali da su oni bili ubeđeni da će pobediti, uz američku podršku.\n"E, sada ćete da vidite da jedna mala zemlјa može da se suprotstavi i SAD, po tom pitanju", rekao je i daodao da je SAD velika zemlјa, da sa njima moramo da sarađujemo, ali da imamo razlicicte interese po pitanju KiM, ali da Srbija ima snage da se bori.\nDodao je da posle glasanja u Interpolu nije likovao nijednog trenutka, ali da je Prištinu pogodilo to što su očekivali da im "veliki mama i tata" obezbede članstvo u toj organziaciji.\nUkazao je i da je borba za povlačenje priznanja nezavisnosti Kosova posao Srbije.\n"Da li treba da budemo kao pre nas - 86 priznanja, a niko ga nije povukao do 2012. godine. A tokom dijaloga, 19 zemalјa je priznale, a 12 povuklo priznanje. I onda je problem u nama? Hoćete da nam kažete - Srbi, ne smete da se borite za zemlјu i narod", podvukao je predsednik Srbije.\nTo, poručio je, neće da prihvati, jer je predsednik Srbije koja se bori za razvoj, ekonomski napredak, za regionalnu ekonomsku zonu.\n"Oni neće sa nama, jer misle da sve mora da bude kako oni hoće. Ne žele kompromis. Ja želim kompromis", rekao je Vučuć i dodao da pretpostavlјa da u Srbiji neće biti većine za to.\nPredsednik Srbije Aleksandar Vučić ponovio je večeras da će Srbija zaštiti svoj narod na KiM od mogućih proterivanja, pogroma i ubijanja.\nVučić je naveo da ne želi da govori na koji način će Srbi na KiM biti zaštićeni niti o tehničkim detalјima, ali da je suština da će oni biti zaštićeni.\n"To se nije desilo i Srbija nije mogla to da uradi", rekao je on i dodao da "svi žive u nekim teorijama zavere koje iznose na društvenim mrežama, a stvari su mnogo ozbilјnije i odgovornije".\n"U slučaju napada na srpski narod zaštitićemo Srbe. Neću da odgovorim na pitanje kako, niti da govorim o tehničkim detalјima, suština je zaštita", podvukao je on.\n"Trudite se da zemlјu držite u miru, ali i da zaštitite svoj narod, da nema više proterivanja, pogroma, ubijanja", naveo je on i dodao da će Srbija razgovarati sa KFOR, NATO i da će im poručiti da "sve drže mirno".\n"Mi to ne smemo da dozvolimo, da se zatre srpsko seme na KiM, to je naša politika", zaklјučio je on.\nVučić:Posle SB UN, na sastanku "3 plus 3" u Briselu\nPredsednik Aleksandar Vučić učestvovaće u ponedelјak na sednici Saveta bezbednosti, koju je tražila Srbija posle formiranja vojske Kosova, a odmah posle toga u Briselu će učestvovati na sastanku regionalnih lidera, koji je organizovala šefica evropske diplomatije Federika Mogerini.\n"Idem u Nјujork, pa pravo u Brisel i svoju slavu ću da provedem tamo, kod Mogerini. Čudan poziv smo dobili - tri predsednika, tri premijera. Valјda je to način da se nekako spoje Beograd i Priština, ali tema će biti ceo region, valјda i CEFTA", rekao je on za TV Prva.\nDodaje da je dijalog u Briselu mučenje, ali da postoje viši cilјevi.\nVučić: Kompromis jedino rešenje, ali nismo mu ni blizu\nPredsednik Srbije Aleksandar Vučić kaže da je kompromis sa Prištinom jedini spas za Srbiju, ali da ni blizu nismo nikakvom rešenju, niti se o njemu trenutno razgovara.\nOn je za TV Prva, na pitanje da li je tačno tumačenje da prekid dijaloga odgovara i Briselu i Prištini i Beogradu i koje je to njegovo rešenje, jer se u javnosti samo govori o nekom predlogu razgraničenja, on kaže:\n"Jasno je da za to nemamo podršku u zemlјi, ni da Albanci to neće. Nemam ja to rešenje, ne postoji to rešenje, moje je bilo da se borim."\nAli, da treba da ga imamo, to mislim, dodao je on.\n"Voleo bih da ga ima, makar propao i izgubio sve, ali da ostane zapamćeno da sam nešto realno, racionalo, važno predložio, ma šta drugi govorili. U istoriji će ostati zapisano da smo sproveli fiskalu konsolidaciju, i druge ekonosmke mere, ali to je održivo samo ako imamo mir, mir imamo samo ako postignemo rešenje, inacće cghe t biti krhki mir. Jesmo li blizu? Nismo nigde, ni ne razgovaramo", rekao je on.\nKako kaže, i kad predloži nešto - to se prvo odbije u srpskoj javnosti, a potom i kod Albanaca.\n"Ali mi to moramo da postignemo", rekao je, a na insistiranje novinara da li je njegovo rešenje razgraničenje, kaže: "Ja sam rekao da je razgraničenje kompromis. Svaki kompromis je spas za Srbiju, ali ćemo rešenje teško postići posle ovakvih saopštenja u Prištini", rekao je on.\nVučić: Izbegavaćemo zamke i ubuduće


ZVEZDIN OFANZIVAC OSTAVIO REPREZENTACIJU U ŽIVOTU Komorska ostrva slave Bena, pogodio mrežu u infarkt završnici /VIDEO/\nFudbaleri Komorskih ostrva remizirali su u četvrtom kolu kvalifikacija za Kup Afričkih nacija sa Marokom 2:2, zahvaljujući ofanzivcu Crvene zvezde, El Farduu Benu.\nMožda i ponajbolji član šampiona Srbije u novoj sezoni je pogocima u osmom i 90. minutu doneo bod svom nacionalnom timu i tako ga ostavio u igri za plasman na pomenuto takmičenje.\nDomaćin je preko Bena poveo, a usledio je brz preokret Maroka u 53. i 62. minutu preko Butaiba i Nordina Ambrabata, a baš kad se mislilo da će "lavovi atlasa" odneti sva tri boda, pojavio se nekadašnji fudbaler Olimpijakosa, postavivši konačnih 2:2.\nKomori su ostali na poslednjem mestu grupe B sa dva boda, dok su ispred Malavi sa četiri, te Maroko sa sedam i Kamerun sa osam, što i dalje daje neku nadu arhipelaškoj selekciji da može do najveće smotre "Crnog kontinenta".\nMAROC VS COMORES 2-2 المغرب ضد جزر القمر MOROCCO VS COMORES CAF 2018 MAR VS COM\nFudbalska reprezentacija Komorskih ostrva\nPorno zvezda častila zbog pobede na Mundijalu: 12 sati seksa, besplatno!\nZvezda čileanske porno industrije Marlen Dol rešila je da časti muškarce zbog pobede Čileanaca u prvom mundijskom meču u Brazilu.


Cvijanović: Posljednja linija odbrane legitimnih srpskih interesa\nPredsjednica Republike Srpske Željka Cvijanović istakla je da je Skupština srpskog naroda BiH jedina instituciji koja je stvorena prije same Republike Srpske, kao posljednja linija odbrane legitimnih srpskih nacionalnih interesa u okviru tadašnje Socijalističke Republike /SR/ BiH.\n- Skupština srpskog naroda u BiH, preteča današnje Narodne skupštine Republike Srpske, iznikla je iz složenih političkih okolnosti i teško narušenih međunacionalnih odnosa unutar predratne BiH, uzrokovanih ignorantskim odnosom i preglasavanjem srpskih poslanika u skupštini SR BiH - istakla je Cvijanović na svečanoj akademiji povodom obilježavanja 30 godina od osnivanja Narodne skupštine Republike Srpske.\nPredsjednica Republike je naglasila da je kap koja je prelila čašu u oktobru 1991. godine bilo nelegalno donošenje takozvanog "Akta o reafirmaciji suverenosti Republike BiH", glasovima muslimanskih i hrvatskih poslanika, a mimo volje i bez prisustva srpskih.\nOna je dodala da je, štiteći svoju konstitutivnost i ravnopravnost, srpski narod u BiH počeo da se organizuje institucionalno, a prvi zadatak bio je stvaranje sopstvenog parlamenta, što je i realizovano 24. oktobra 1991. godine.\nCvijanović je naglasila da je Skupština stvorena zahvaljujući odlučnosti i jedinstvu srpskih poslanika koji su hrabro iskoračili, ne pristajući na preglasavanje i podređen položaj u odnosu na druga dva konstitutivna naroda.\n- Od tada do danas, Narodna skupština predstavlja stub institucionalne zaštite Republike Srpske, njenih nadležnosti, integriteta i Ustavom zagarantovane autonomije.\nSnažno je utemeljena u volji naroda, ne samo kao predstavničko tijelo, već i kao institucija sa važnim ustavnim mehanizmima koji sprečavaju ugrožavanje vitalnih nacionalnih interesa na zajedničkom nivou.\nPored toga, poseban značaj sa sobom nosi činjenica da su sve važne istorijske odluke, u bližoj i daljoj prošlosti, donesene upravo na sjednicama naše skupštine, a najznačajnija je svakako ona 9. januara 1992. godine, na kojoj je usvojena Deklaracija o proglašenju Republike srpskog naroda BiH, odnosno Republike Srpske - podsjetila je predsjednica Srpske.\nU sličnim okolnostima, u odnosu na one u kojima je nastala, dodala je Cvijanović, Narodna skupština egzistira i djeluje danas, 30 godina od svog osnivanja i 26 od završetka ratnih sukoba u BiH.\nOna je naglasila da su nametanja, osporavanja, preglasavanja, urušavanje pravnog sistema i ustavnog poretka, politička svakodnevnica u BiH i samo neki od izazova sa kojima se suočava Republika Srpska.\n- Uprkos tome, Narodna skupština godinama i u kontinuitetu potvrđuje status ubjedljivo najefikasnijeg zakonodavnog tijela u BiH, kako u pogledu usvojenih zakona, tako i u obavljanju drugih funkcija iz svoje nadležnosti. Јedna od najznačajnijih funkcija jeste pružanje podrške srpskom članu Predsjedništva i sprečavanje preglasavanja u ovoj instituciji, kroz potvrđivanje mehanizma zaštite vitalnog interesa Republike Srpske. U sadašnjem sazivu, Narodna skupština je dvotrećinskom većinom nekoliko puta potvrdila svoj značaj i, zajedno sa srpskim članom Predsjedništva, spriječila donošenje odluka koje bi bile štetne za Republiku - naglasila je Cvijanović.\nS druge strane, ukazala je ona, predstoji nam vrijeme donošenja važnih odluka za Republiku Srpsku.\n- Mnoge nadležnosti koje su nam od Dejtona do danas nasilno i nelegalno oduzete, biće vraćene i u tom procesu ključnu ulogu će imati Narodna skupština Republike Srpske. Ne želimo ništa više i ništa manje od onoga što nam po Dejtonskom sporazumu i Ustavu pripada i za to ćemo se boriti svim raspoloživim političkim i pravnim sredstvima. Zbog toga je potrebno da se okupimo u i oko Narodne skupštine, iste one u kojoj smo donosili sve suštinski važne odluke za Republiku Srpsku i njene građane - poručila je predsjednica Srpske.\nOna je ocijenila da ima neke simbolike i u ovom velikom jubileju, koji baš u ovo izazovno vrijeme podsjeća na njen istorijski značaj, snagu i kontinuitet.\n- Uvjerena sam da smo na ispravnom putu i da ćemo, sada i ubuduće, zajedničkim snagama savladati sve prepreke na putu izgradnje bolje, snažnije i uspješnije Republike Srpske. U to ime, Vama predsjedniče i vašim prethodnicima, svim sadašnjim i bivšim poslanicima, kao i našim građanima, čestitam 30 godina postojanja i rada Narodne skupštine Republike Srpske - istakla je predsjednica Republike Srpske.


Grupa “Novinarke protiv nasilja prema ženama” osudila napad na Snežanu Čongradin - Društvo - Dnevni list Danas\nPočetna » Vesti » Društvo » Grupa “Novinarke protiv nasilja prema ženama” osudila napad na Snežanu Čongradin\nDanas Online26.11.2021. 11:52\nPrema njihovim rečima, iako je napadač kasnije priveden, Grupa izražava posebnu zabrinutost zbog činjenice da je fizičkom prethodio verbalni napad u prisustvu policije, pa je samim tim mogao da bude sprečen.\nKako podsećaju, Snežana Čongradin je, zbog osetljivosti teme koju pokriva u svom radu (ratni zločini) konstantno izložena onlajn napadima i uvredama, a nakon poslednjih pretnji koje je dobila, izjavila je da se prvi put u životu plaši za sopstvenu bezbednost. Sada se ispostavilo da je njen strah bio osnovan.\n„Kao novinarke koje izveštavaju o nasilju prema ženama, zabrinute smo zbog konteksta u kom se napad dogodio: grupa muškaraca pojavila se ispred Doma omladine Beograd sa namerom da se sukobi sa grupom žena koje su brisale grafite sa imenom Ratka Mladića, dok je Čongradin radila prenos uživo za Fejsbuk stranicu lista “Danas”. Nažalost, policija nije reagovala kada je grupa počela da preti ženama koje su se povukle, izazivajući strah za sopstvenu bezbednost, koji je jasno ilustrovan rečima koje se čuju na snimku: “Nek nijedna ne ide sama, idite u grupama, molim vas” „, navedeno je u saopštenju.\nUkazuju i na, kako kažu, tužnu ironiju da se fizički napad na Snežanu Čongradin dogodio na Međunarodni dan borbe protiv nasilja prema ženama. Baš u momentu kad je Čongradin dobila udarac, ovaj dan je obeležavan na više lokacija u Beogradu i Srbijii, i uz prisustvo- predstavnika i predstavnicianajviših institucija Republike Srbije,.\nGrupa “Novinarke protiv nasilja prema ženama” ističe da stoji uz Snežanu Čongradin i očekuje da će napadač biti adekvatno kažnjen.\nGrupa Novinarke protiv nasiljanapad na novinarkuSnežana ČongradinBeograd


Neto dobit NIS-a u prvom polugodištu 2017. godine četiri puta veća nego u istom periodu prošle godine - Bizlife.rs\n06:48 Beograd, 28/07/2017\nNeto dobit NIS grupe, konsolidovanim rezultatima poslovanja za prvo polugodište 2017. godine, pripremljenim u skladu sa međunarodnim standardima finansijskog izveštavanja, u prvih šest meseci 2017. godine iznosi 12,4 milijarde dinara, što je četiri puta više u odnosu na prvo polugodište prošle godine (3,1 milijarda dinara), objavila je Grupa.\n„Finansijski rezultati NIS u prvoj polovini godine pokazuju sigurnu pozitivnu dinamiku. Za izveštajni period u razvoj NIS-a smo investirali 10 milijardi dinara, što je 9 odsto više nego u prvih 6 meseci prethodne godine. Nastavljamo sa investicijama – kompanija ulazi u aktivnu fazu druge etape modernizacije Rafinerije u Pančevu. Ubeđen sam da će novi razvojni projekti i dalje povećanje efikasnosti poslovanja obezbediti jačanje pozicije NIS na energetskom tržištu Balkana“.


Datum objave: 20.01.2020 12:22 | Autor: MKU\nSporazum o organizaciji, realizaciji i statusu Međunarodnog TV festivala Bar danas su u Ministarstvu kulture potpisali ministar Aleksandar Bogdanović, predsjednik opštine Bar Dušan Raičević i direktor Kulturnog centra Bar Erol Marunović.\nIskustva u dosadašnjoj organizaciji ove manifestacije od posebnog značaja za kulturu pokazala su da postojeći institucionalni okvir nije uspio da odgovori kompleksnim izazovima daljeg razvoja, pa Festival u prethodne tri godine nije realizovan. Imajući u vidu značaj, ulogu i misiju Festivala ovakvog profila za kulturni i društveni razvoj, novi model organizacije usaglašen je nakon analize opravdanosti njegove revitalizacije.\n„Aktuelnim Sporazumom, Ministarstvo kulture i opština Bar potvrđuju spremnost da nastave da razvijaju i unapređuju barski TV festival, koji duže od dvije decenije ostvaruje značajnu kulturnu misiju. Saglasni smo da treba da izgradimo novi model organizacije Festivala, i to onaj koji će mu obezbijediti institucionalnu utemeljenost, kontinuirano djelovanje i održivost, jednako koliko i podizanje kvaliteta umjetničke produkcije“, kazao je ministar kulture Aleksandar Bogdanović, nakon potpisivanja Sporazuma.\nMinistar Bogdanović napomenuo je da će na osnovu potpisanog Sporazuma, Međunarodni TV festival nastaviti i ubuduće da djeluje kao manifestacija od posebnog značaja za kulturu i kao još jedna od festivalskih cjelina Kulturnog centra Bar.\n„Takođe, utvrđeni su modeli upravljanja i rukovođenja festivalom, kao i partnersko učešće Opštine Bar i Ministarstva kulture u njegovom finansiranju. Planirano je inoviranje programskog koncepta Festivala, ali i participacija srodnih nacionalnih ustanova kulture koje će uticati na kvalitetnije kreiranje festivalskih sadržaja i bolju produkciju. Uvjereni smo da će redefinisanje festivala i novo institucionalno, upravljačko i rukovodno ustrojstvo kvalitativno uticati na njegov dalji razvoj i cjelovito ostvarivanje kreativne misije, kroz koju će nam barski festival ponovo obezbijediti uvid u najkvalitetniju svjetsku TV produkciju“, poručio je ministar Bogdanović.\nBarski festival posvećen televizijskom stvaralaštvu jedini je ovog tipa u Crnoj Gori. Okuplja TV kuće i autore iz cijelog svijeta, a pored međunarodne afirmacije i promocije Crne Gore, značajnu ulogu imao je i u kreiranju interkulturnog dijaloga, poštovanju kulturne različitosti, podsticanju novih formi umjetničkog izražavanja, kao i u stimulisanju regionalnog i internacionalnog partnerstva. Ovim Sporazumom je, između ostalog, predviđeno da, počev od 2020, Festival bude realizovan svake godine u Baru krajem oktobra, ili u nekom drugom terminu koji će biti usklađen sa održavanjem najznačajnijih međunarodnih filmskih i televizijskih festivala.\n„Veliko mi je zadovoljstvo što smo danas, poslije tri godine pauze i niza pokušaja da revitalizujemo Međunarodni TV festival, ovoj smotri vratili status kakav zaista i zaslužuje. Ovo je još jedna potvrda uspješne saradnje Ministarstva kulture i Opštine Bar sa ciljem da ponovo oživimo jedinstveni festival televizijskog stvaralaštva ne samo u Crnoj Gori već i šire. Činjenica da je posljednje godine održavanja TV festivala bilo prijavljeno programskih sadržaja iz čak 84 zemlje dovoljno govori o njegovom značaju i doprinosu ne samo za kulturno-umjetničku scenu Bara već i Crne Gore“, kazao je predsjednik Opštine Bar Dušan Raičević.\n„Pred nama je veliki broj zadataka u pripremi ovogodišnjeg festivala, pa je neophodno odmah započeti organizaciju aktivnosti. Uvjeren sam da ćemo u pripremi plana i progama rada imati podršku Ministarstva kulture i drugih partnera koji će nam se pridružiti u realizaciji Festivala i da će, poput dosadašnjih saradnji na brojnim zajedničkim projektima, i ova biti na obostrano zadovoljstvo“, kazao je direktor Kulturnog centra Bar Erol Marunović.\nFoto i video: Flickr


Podignuta optužnica protiv vlasnika škole glume Miroslava Aleksića | Insajder TV - Više od vesti\nPodignuta optužnica protiv vlasnika škole glume Miroslava Aleksića\nViše javno tužilaštvo u Beogradu podiglo je optužnicu protiv profesora glume Miroslava Mike Aleksića, saopštilo je ovo tužilaštvo.\n„Obaveštavamo Vas da je od strane Višeg javnog tužilaštva u Beogradu podignuta optužnica protiv Miroslava Aleksića, kome je stavljeno na teret izvršenje dva produžena krivična dela silovanja, dva krivična dela silovanja, jedno produženo krivično delo nedozvoljenih polnih radnji i četiri krivična dela dela nedozvoljenih polnih radnji, na štetu sedam oštećenih“ , navodi VJT u saopštenju.\nKako dodaju, predloženo je i produženje pritvora prema okrivljenom, o čemu će odlučivati Viši sud.\n„Radi zaštite privatnosti učesnika u postupku, predloženo je isključenje javnosti tokom trajanja glavnog pretresa“, dodaje se u saopštenju.\nPodsetimo, Pripadnici MUP-a sredinom januara uhapsili su Aleksića zbog postojanja osnova sumnje da je u vremenskom periodu od 2012-2020. godine u prostorijama škole glume u Beogradu, čiji je vlasnik, seksualno napastvovao pet svojih učenica, od kojih su dve za vreme izvršenja krivičnog dela bile maloletne.\nMiroslav Mika Aleksić je pred Višim tužilaštvom u Beogradu negirao je izvršenje krivičnih dela koja mu se stavljaju na teret.\nDan ranije Blic je objavio priču da je glumica Milena Radulović rekla da ju je reditelj više puta silovao.\nPodršku glumici i drugim devojkama koje su slučaj prijavile policiji uputila je i potpredsednica Vlade Srbije i predsednica Koordinacionog tela za rodnu ravnopravnost Zorana Mihajlović, ali i mnoge javne ličnosti. Podršku su pružili i ministri Vlade Srbije, kao i Fakultet dramskih umetnosti.


Proglašenje Evropskih Najmenadžera 17. februara - Zenicablog\nProglašenje Evropskih Najmenadžera 17. februara- ,,Ovogodišnja, 42. po redu ceremonija izbora Evropskih Najmenadžera i Ličnosti godine će biti održana 17. februara u Sarajevu’’.\nOvo je izjavio Pane Škrbić, generalni direktor Direkcije Evropske nezavisne/neovisne agencije iz Zenice, koji je kazao da su pripreme za ovu izuzetnu međunarodnu tradicionalnu manifestaciju već završene, te da će biti održana u skladu sa poštovanjem svih zdravstvenih i drugih mjera zaštite učesnika od pandemije koronavirusa.\n”Organizacioni odbor manifestacije je odlučio da, obzirom na pandemiju, Ceremoniju prvi put organizuje kombinacijom online i dodjelom nagrada ,,u živo’’. To znači da ćemo, pridržavajući se preporuka nadležnih organa, u dvorani za Ceremoniju imati, uključujući i goste, svega dvadesetak osoba, a obezbijedili smo javljanje u program svih ostalih dobitnika iz desetak zemlja Evope”, kaže Škrbić.\n– Ceremonija proglašenja najuspješnijih evropskih menadžera i ličnosti godine 17. februara biće održana sa gotovo istim scenarijem i po protokolu kakav je bio i u prethodnih četrdesetjednu dodjelu nagrada. Biće tu i led ekrani, posebna scenografija, TV kamere, uz prisustvo visokih zvaničnika i gostiju. Jedino neće biti živog nastupa velikih muzičkih zijezda niti ,,Bala menadžera’’, kao što je to bila praksa ranijih godina – kaže direktor Škrbić.\nOrganizatori ističu da je Žiri Agencije, poštujući kriterije za izbor i proglašenje najuspješnijih ljudi, menadžera i organizacija u regionu, već izabrao 10 dobitnika jubilarnih nagrada ,,Evropski najmenadžer – nagrada za životno djelo’’, a dobitnici su iz 10 država regiona.\nPored evropskih menadžera iz oblasti biznisa, nagrada\n,,Najbolji evropski načelik opštine/općine’’, u poslednjih 25 godina, između 127 nominiranih iz regiona jugoistočne i srednje Evrope, biće uručena načelniku Općine Stari Grad Sarajevo, Ibrahimu Hadžibajriću.\nEvropski nezavisni/neovisni Žiri će i ovoga puta proglasiti ,,Evropsku ličnost godine’’, između predsjednika i premijera država Jugoistolčne i srednje Evrope, za koje priznanje ima više kandidata. U prethonom ciklusu dodjele ovog visokog priznanja je uručena predsjedniku Slovenije Borutu Pahoru.\nTagoviBalkan bih nagrade Najmenadžera pane skrbic proglasenje region ziri


U Mercatoru potpisan Kolektivni ugovor o pravima i obavezama poslodavca i radnika\nČetvrtak, 25 Oktobar 2018 14:21\nDanas je u Mercatoru BH d.o.o. Sarajevo obavljeno potpisivanje Kolektivnog ugovora o pravima i obavezama poslodavca i radnika.\nKolektivni ugovor su potpisali Romana Kramar-prokurist, Ahmet Koštreba-direktor sa jedne strane i Borišić Sadina–povjerenik Sindikalne organizacije Mercator BH d.o.o. Sarajevo i Mehmed Avdagić-predsjednik Samostalnog sindikata PPDIVUT BiH sa druge strane.\nPrisutni su konstatovali da su od dolaska Mercatora na prostore BiH u ovoj kompaniji građeni dobri odnosi Sindikata sa svim akterima u njenom dugogodišnjem djelovanju, a takvi odnosi i socijalni dijalog sa poslodavcem za rezultat su imali visoko međusobno uvažavanje, što je u ranijem periodu dovelo do zaključivanja jednog od prvih kolektivnih ugovora za radnike u sektoru trgovine.\nDanašnje potpisivanje Kolektivnog ugovora u Mercatoru potvrdilo je dostignuti visok nivo partnerstva Sindikata i poslodavca, koje je neophodno i dalje njegovati i razvijati.\nOvim Kolektivnim ugovorom nastavlja se i dalje izgrađivati broj i nivo radničkih prava kroz socijalni dijalog. Takav stav, nažalost nije slučaj u mnogim drugim bosanskohercegovačkim kompanijama, gdje je jednostran pristup ovoj politici i da zabrinjava izgrađena svijest kod nekih domaćih poslodavaca, da se pozitivna poslovna etika i moral mogu i trebaju graditi bez sindikata, što je neprihvatljivo za izgradnju demokratskih društava, istakao je Avdagić.\nI na kraju je upučena zajednička čestitka svim članovima i radnicima povodom božićnih i novogodišnjih praznika.\npogledano 516 puta\nViše iz kategorije: « Koristite domaće proizvode kompanije "Sprind" d.d. Sarajevo Potpisan Kolektivni ugovor za JP za vodoprivrednu djelatnost "Spreča" d.d. Tuzla »


Šta radimo – Tecomserv\nŠta radimo\ttecomserv_1\t2018-12-19T14:44:34+03:00\nTecomserv (Tehnologija i komercijalne usluge)\nStvara inovativna tehnološka proizvode i informacione usluge zajedno sa ljudima koji vide inovativni budućnost. Naš cilj je da razvijemo nove, konkurentne, spolja izgleda rešenja uglavnom za probleme, koristeći tehnologiju alata.\nPromoviše pametne i dinamičke proizvode koje sarađuju kompanija koje nas uklapaju i predstavljaju nas kao filozofije, što je predstavljalo širom sveta.\nIstražuje globalno tržište u potrazi sposobnosti i mogućnosti kroz naše odlične mreže ljudskih i profesionalnih odnosa stvorenih decenije kako bi se otvori nove načine promocije proizvoda.\nZa svaki biznis, da proučavaju i analiziraju kako da se presele u novi nivo efikasnog rada između preduzeća, da se promene zastarele procedure ili da se uvede potpuno nova logika proizvodnje, marketinga, saradnje i pracenja.


To je rekao advokat Miroslav Živković i naveo da bi obustava rada trajala dok se ne ispune njihovi uslovi. On je najavio da će 6. novembra biti odlučeno o tom koraku.\nPodsetio je da je dopunom stava Vrhovnog kasacionog suda od 16. septembra 2021. godine dato mišljenje da banke ne moraju da dokazuju svoje troškove, što je u suprotnosti sa pravnom logikom. Kako je naveo, glavni krivac za to je sudija Dragiša Slijepčević, koji je bio šef radne grupe za izmenu Zakona o krivičnom postupku.\nŽivković je, pozivajući se na podatke Agencije za privredne registre (APR), istakao da su banke od naknade troškova i drugih provizija zaradile 329 miliona evra 2020. godine, a od svoje redovne delatnosti oko 219 miliona, dok su u poslednjih 20 godina ostvarile dobit od tri milijarde evra, uključujući kamate.\n“Dosadašnjim protestima doprineli smo tome da se izda obrazloženje i uspeli da ohrabrimo sudije i promenimo svest građana da se uključe”, zaključio je Živković.\nAdvokat Nikola Živulović je istakao da ukoliko se ne ispune uslovi – posledica mogu biti čak i građanski nemiri. On je, prikazavši snimak u trajanju od 46 sekundi na kom sudija Slijepčević govori ostalim sudijama šta da rade, poručio da se on ponaša kao zagovornik banaka.\nAdvokati su Ustavnom sudu podneli zahtev za ustavnost zakona i ustavnu žalbu, rekao je Živulović i dodao da je sada na sudu da vidi kako će postupiti.\nPrestoji epska borba\nDopunu obrazloženja stava VKS, advokat Miloš Andrijašević ocenio je kao falsifikat, naglasivši da je neverovatno da VKS pogrešno citira presude Evropskog suda pravde i da je to krivično delo.\nKako je rekao, prema odluci VKS, banke nisu dužne da dokazuju troškove na ime obrade kredita koje su naplaćivale klijentima. “Već četiri godine se vode sporovi i banke nisu dokazale šta je obrada kredita”, ukazao je Andrijašević.\nOn je podsetio da se Srbija potpisivanjem Sporazuma o pridruživanju Evropskoj uniji obavezala da pruži najveću moguću zaštitu potrošača i da mora primeniti presude Evropskog suda pravde.\nPrema njegovim rečima, predstoji epska borba za opstanak nezavisnih advokata, građana i sudija i poručio sudijama da su advokati uz njih i da sude po zakonu i da ništa ne brinu.\nAutor LEGENDARNE FOTOGRAFIJE posle planetarne pomame: “Voleo bih da je nisam nap...\nSrpsko-kineski industrijski park “Mihajlo Pupin” na 300 ha i sa 25.000 radnih me...\nKako su Novakovi NAJVEĆI SPONZORI doživeli njegovu “australijsku dramu”?


Dizajniranje politike zapošljavanja na Zapadnom Balkanu, sa akcentom na mlade\npetak, okt 13 2017\n* U organizaciji Međunarodne organizacije rada, a uz podršku Evropske unije, u glavnom gradu Albanije Tirani je, 10. i 11. oktobra, održana dvodnevna tripartitna radionica na temu „Dizajniranje politike zapošljavanja na Zapadnom Balkanu“. U radu radionice učestvovali su predstavnici reprezentativnih sindikalnih i poslodavačkih organizacija, kao i predstavnici Ministarstva rada i Ministarstva finansija iz Srbije, Bosne i Hercegovine, Crne Gore, Makedonije, Albanije i sa Kosova\nCilj radionice bio je da ostvari napredak u praksi socijalnog dijaloga u oblasti politike zapošljavanja, posebno sa aspekta nedostajuće međuresorske saradnje unutar samih nacionalnih vlada između ministarstava u okviru kojih se dizajnira strategija zapošljavanja i ministarstava zaduženih za programiranje strateških pravaca ukupnog ekonomskog razvoja. S obzirom da zemlje Zapadnog Balkana dele zajednički problem neusklađenosti nacionalnih prioriteta u ovim oblastima, prisustvo predstavnika iz ministarstava finansija bilo je ključno za rad radionice.\nEksperti Međunarodne organizacije rada govorili su o osnovama kreiranja politike zapošljavanja u kontekstu procesa ekonomskih reformi na Zapadnom Balkanu, insistirajući na neophodnosti povezivanja makroekonomskih politika, kreiranja novih radnih mesta i inkluzivnog rasta. Učesnici radionice imali su priliku da, vežbom na konkretnim primerima, unaprede sopstvena znanja o metodološkim izazovima sa kojima se susrećemo prilikom tumačenja podataka u vezi sa nacionalnim tržištima rada, kao i o tehnikama analize situacije u oblasti zapošljavanja i posledične identifikacije najznačajnijih prioriteta za kreiranje javnih politika.\nPoslednji blok radionice činila je diskusija na temu potrebe usklađivanja obrazovnog sistema sa potrebama tržišta rada, pri čemu su učesnici istakli neophodnost sticanja i razvoja veština, posebno kod mladih osoba koje napuštaju obrazovni sistem.\nZa našu zemlju karakteristrično je odusutvo objektivnog tumačenja pokazatelja tržišta rada, sporo donošenje Nacionalnog okvira kvalifikacija, izostanak socijalnog dijaloga prilikom pripreme Zakona o dualnom obrazovanju, kao i generalno nizak nivo međuresorske saradanje između različitih nadležnih ministarstva što kumulativno vodi brojnim poteškoćama u usklađivanju reformske ekonomske politike i politike zapošljavanja.\nViše iz ove kategorije « Somborski SES: Izmiriti sve zaostale obaveze prema radnicima firme "Darfur Boreli" do 10. oktobra\tIz UGS Nezavisnost: Dno nam je iznad glave, želimo više zarade u kulturi »